Na temelju članka 55. Statuta Grada Makarske ("Glasnik Grada Makarske", broj 3/21) Gradonačelnik Grada Makarske, dana 14. studeni 2022. godine, donosi

**ZAKLJUČAK**

**o utvrđivanju prijedloga Odluke**

**o suglasnosti za davanje na korištenje, izravnom pogodbom, objekta „Maslina“ Dječjem vrtiću „Biokovsko zvonce“ Makarska**

**Članak 1.**

Utvrđuje se prijedlog Odluke o suglasnosti za davanje na korištenje, izravnom pogodbom, objekta „Maslina“ Dječjem vrtiću „Biokovsko zvonce“ Makarska, te se predlaže Gradskom vijeću na usvajanje iste.

**Članak 2.**

Ovaj Zaključak stupa na snagu danom donošenja.

Klasa:601-01/22-1/9

Ur.broj:2181-6-01-22-1

Makarska, 14. studenog 2022. g.

Gradonačelnik

dr.sc. Zoran Paunović,v.r.

Na temelju članka 35. Zakona o lokalnoj i područnoj (regionalnoj) samoupravi (Narodne novine, br. 33/01,60/01,129/05,129/05,109/07,125/08,36/09,150/11,144/12, 19/13, 137/15, 123/17, 98/19 i 144/20.) te članka 55.Statuta Grada Makarske (Glasnik Grada Makarske, br.3/21.), Gradsko vijeće Grada Makarske na \_\_\_\_\_\_sjednici održanoj dana \_\_\_\_\_\_\_ , donosi

**O D L U K U**

**o suglasnosti za davanje na korištenje, izravnom pogodbom, objekta „Maslina“ Dječjem vrtiću „Biokovsko zvonce“ Makarska**

**Članak 1.**

Ovom Odlukom daje se suglasnost da se objekt „Maslina“ izgrađen na građevinskoj čestici katastarske oznake k.č.z 1398/1 k.o. Makarska - Makar (zemljišno - knjižne oznake č.z.1743/1 k.o. Makarska-Makar), adresa Slavonska ulica br.50, Makarska, daje na korištenje Dječjem vrtiću „Biokovsko zvonce“ Makarska.

**Članak 2.**

Objekte građevine javne i društvene namjene (predškolska ustanova) koji se daje na korištenje sastoji se od podruma površine 367,45 m², prizemlja površine 669,40 m², prvog kata površine 555,10 m² te nadograđene površine 5,60 m².

Ukupna neto korisna površina iznosi 1597,55 m².

**Članak 3.**

Objekt iz čl.1. i 2. ove Odluke daje se na korištenje Dječjem vrtiću „Biokovsko zvonce“ za potrebe obavljanja djelatnosti predškolskog odgoja i obrazovanja.

**Članak 4.**

Prostor iz ove Odluke daje se na korištenje bez naknade.

**Članak 5.**

S Dječjim vrtićem „Biokovsko zvonce“ Makarska sklopit će se Ugovor o davanju korištenju prostora za obavljanje predškolskog odgoja.

**Članak 6.**

Ova Odluka stupa na snagu osmog dana od dana objave u Glasniku Grada Makarske.

Klasa:601-01/22-01/9

Urbroj:2181-6-01-22-2

Makarska, \_\_\_\_\_\_\_\_\_\_2022.g.

Predsjednica Gradskog vijeća

Gordana Muhtić, dipl.iur.

**O b r a z l o ž e n j e**

Ovom Odluko daje se suglasnost da se novoizgrađeni objekt „Maslina“, Slavonska ulica 50, Makarska, izgrađen na građevinskoj čestici katastarske oznake k.č.z 1398/1 k.o. Makarska - Makar (zemljišno - knjižne oznake č.z.1743/1 k.o. Makarska-Makar) daje na korištenje Dječjem vrtiću „Biokovsko zvonce“ Makarska.

Predškolska ustanova Dječji vrtić „Biokovsko zvonce“ koristi će objekt „Maslina“, Slavonska ulica 50 u Makarskoj **za potrebe dječjeg vrtića i jaslica**, a sve temeljem Odluke o osnivanju predškolske ustanove Dječji vrtić „Biokovsko zvonce“ Makarska – Glasnik Grada Makarske br.5/96, 7/96, 8/18 i 14/22.

Dječji vrtić sastoji se od podruma površine 367,45 m², prizemlja površine 669,40 m², prvog kata površine 555,10 m² te nadograđene površine 5,60 m². Ukupna neto korisna površina iznosi 1597,55 m².

Navedeni objekt daje se na korištenje bez naknade i dok se u njemu obavlja djelatnost predškolskog odgoja.

S Dječjim vrtićem „Bikovsko zvonce“ sklopit će se Ugovor o korištenju prostora sukladno odredbama ove Odluke.

Gradonačelnik

dr.sc. Zoran Paunović,v.r.