Na temelju članka 55. Statuta Grada Makarske (Glasnik Grada Makarske 3/21), Gradonačelnik Grada Makarske, dana 16. studenog 2022. godine, donosi

**ZAKLJUČAK**

**o utvrđivanju Prijedloga Odluke o izmjeni i dopuni Odluke o povjeravanju obavljanja komunalnih djelatnosti**

Članak 1.

Utvrđuje se Prijedlog Odluke o izmjeni i dopuni Odluke o povjeravanju obavljanja komunalnih djelatnosti KLASA:363-01/19-10/11, URBROJ: 2181-6-05-01-22-6.

Članak 2.

Predlaže se Gradskom vijeću Grada Makarske usvajanje Odluke o izmjeni i dopuni Odluke o povjeravanju obavljanja komunalnih djelatnosti.

Članak 3.

Ovaj Zaključak stupa na snagu danom donošenja.

KLASA:363-01/19-10/11

URBROJ: 2181-6-05-01-22-5

Makarska, 16. studenog 2022. godine

Gradonačelnik

dr.sc. Zoran Paunović,v.r.

Na temelju članka 34. Zakona o komunalnom gospodarstvu (Narodne novine br. 68/18, 110/18 i 32/20) te članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_\_2022. godine, donosi

**ODLUKU**

**o izmjeni i dopuni Odluke o povjeravanju obavljanja komunalnih djelatnosti**

U Odluci o povjeravanju obavljanja komunalnih djelatnosti (Glasnik Grada Makarske, br.27/2019 i 17/22) daje se slijedeća izmjena i dopuna:

Članak 1.

U članku 2. stavak 1. podstavak 2. iza točke 2. dodaje se točka 3. koja glasi:

"***komunalni linijski prijevoz putnika****, što podrazumijeva javni cestovni prijevoz putnika na linijama unutar zona koje utvrđuje Grad na svojem području*."

Članak 2.

Članak 5. stavak 1. mijenja se i glasi:

„Međusobna prava i obveze između Makarskog komunalca d.o.o. i Grada za obavljanje povjerenih komunalnih djelatnosti iz članka 2. stavak 1. podstavak 1. točke 1., 2., 3., 4., 5. i 7. te podstavka 2. točke 3., uredit će se ugovorom.

Članak 3.

Ova Odluka o izmjeni i dopuni Odluke o povjeravanju obavljanja komunalnih djelatnosti stupa na snagu osmog dana od dana objave u Glasniku Grada Makarske.

KLASA:363-01/19-10/11

URBROJ: 2181-6-05-01-22-6

Makarska, \_\_\_\_\_\_\_\_\_\_\_\_\_\_\_ 2022.g.

PREDSJEDNICA GRADSKOG VIJEĆA

Gordana Muhtić, dipl.iur.

Obrazloženje

Člankom 34. stavak 1. Zakona o komunalnom gospodarstvu propisano je da trgovačko društvo obavlja komunalne djelatnosti na temelju odluke o povjeravanju obavljanja komunalnih djelatnosti koju donosi predstavničko tijelo jedinice lokalne samouprave, dok je stavkom 2. istog članka propisano da Odluka o povjeravanju obavljanja komunalnih djelatnosti trgovačkom društvu mora sadržavati:

1. tvrtku društva kojem se povjerava obavljanje komunalne djelatnosti,

2. komunalne djelatnosti čije se obavljanje povjerava,

3. rok na koji se povjerava obavljanje komunalnih djelatnosti i

4. obveze društva prema osnivaču.

Člankom 35. istog Zakona propisano je da se obavljanje komunalnih djelatnosti može povjeriti trgovačkom društvu u kojemu jedinica lokalne samouprave odnosno više jedinica lokalne samouprave u slučaju zajedničke organizacije obavljanja komunalne djelatnosti ima sve dionice odnosno udjele.

Kako je Grad Makarska jedini osnivač Makarskog komunalca d.o.o. nesporno je da se Makarskom komunalcu d.o.o. može povjeriti obavljanje komunalnog linijskog prijevoza putnika.

Prijedlogom ove Odluke Makarskom komunalcu d.o.o., kao dugogodišnjem pružatelju i drugih javnih usluga, povjerava se i obavljanje komunalnog linijskog prijevoza putnika, na neodređeno vrijeme, što osigurava mogućnost boljeg korištenja i obavljanja komunalnog linijskog prijevoza putnika te učinkovitost i ekonomičnost u ostvarivanju i ovog javnog interesa, kroz uslužnu komunalnu djelatnost trgovačkog društva Makarski komunalac d.o.o.

Međusobna prava i obveze između Makarskog komunalca d.o.o. i Grada za obavljanje povjerenih komunalnih djelatnosti kojima se osigurava održavanje komunalne infrastrukture i to: održavanja nerazvrstanih cesta, održavanja javnih površina na kojima nije dopušten promet motornim vozilima, održavanja građevina javne odvodnje oborinskih voda, održavanja javnih zelenih površina, održavanja građevina, uređaja i predmeta javne namjene i održavanja čistoće javnih površina te uslužne komunalne djelatnosti obavljanja komunalnog linijskog prijevoza putnika, uredit će se ugovorom.

Slijedom svega navedenog, predlaže se Gradskom vijeću usvajanje predložene Odluke o izmjeni i dopuni Odluke o povjeravanju obavljanja komunalnih djelatnosti.

Gradonačelnik

dr.sc. Zoran Paunović