Na temelju članka 55. Statuta Grada Makarske („Glasnik Grada Makarske", broj 3/21), Gradonačelnik Grada Makarske dana 16. studenog 2022. godine, donio je sljedeći

**ZAKLJUČAK**

**o utvrđivanju prijedloga**

**Odluke o koeficijentima za obračun plaće službenika i**

**namještenika Pogona za obavljanje komunalnih djelatnosti u Gradu Makarskoj**

**Članak 1.**

Utvrđuje se prijedlog Odluke o koeficijentima za obračun plaće službenika i namještenika Pogona za obavljanje komunalnih djelatnosti u Gradu Makarskoj, sukladno tekstu koji se prilaže ovom Zaključku i čini njegov sastavni dio.

**Članak 2.**

Prijedlog Odluke iz točke 1. ovog Zaključka, upućuje se Gradskom vijeću Grada Makarske na raspravu i odlučivanje.

**Članak 3.**

Ovaj Zaključak stupa na snagu danom donošenja.

KLASA: 112-01/22-02/1

URBROJ: 2181-6-01-22-7

Makarska, 16. studenog 2022. g. Gradonačelnik

dr.sc. Zoran Paunović,v.r.

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) i članka 40. Statuta Grada Makarske („Glasnik Grada Makarske", broj 3/21 ), Gradsko vijeće Grada Makarske, na 11. sjednici održanoj dana 23. studenog 2022. godine donosi

**ODLUKU**

**o koeficijentima za obračun plaće službenika i namještenika Pogona za obavljanje komunalnih djelatnosti u Gradu Makarskoj**

**Članak 1.**

Ovom Odlukom određuju se koeficijenti za obračun plaće službenika i namještenika u Pogonu za obavljanje komunalnih djelatnosti u Gradu Makarskoj.

Plaću službenika i namještenika u Pogonu za obavljanje komunalnih djelatnosti u Gradu Makarskoj čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

**Članak 2.**

Koeficijenti iz članka 1. ove Odluke utvrđuju se sukladno odredbama Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi („Narodne novine“, broj 74/10 i 125/14), te iznose kako slijedi:

|  |  |  |  |  |  |
| --- | --- | --- | --- | --- | --- |
| RADNA MESTA I. KATEGORIJE | |  |  |  |  |
| R.B. | Potkategorija radnog mjesta | Naziv radnog mjesta | Razina | Klasifikacijski rang | Koeficijent |
| 1. | Rukovoditelj | upravitelj Pogona | 2 | 7 | 2,20 |
| 2. | Rukovoditelj | referent pri Pogonu za obavljanje komunalnih djelatnosti-zadužen za parking | 3 | 10 | 1,88 |
|  |  |  |  |  |  |
| RADNA MJESTA III. KATEGORIJE | |  |  |  |  |
| R.B. | Potkategorija radnog mjesta | Naziv radnog mjesta | Razina | Klasifikacijski rang | Koeficijent |
| 3. | referent | referent pri Pogonu za obavljanje komunalnih djelatnosti | | 11 | 1,45 |
|  |  |  |  |  |  |
| RADNA MJESTA IV. KATEGORIJE | |  |  |  |  |
| R.B. | Potkategorija radnog mjesta | Naziv radnog mjesta | Razina | Klasifikacijski rang | Koeficijent |
| 4. | namještenik II. potkategorije | djelatnik na parkingu | 1 | 11 | 1,4 |
| 5. | namještenik II. potkategorije | djelatnik na parkingu | 2 | 13 | 1,12 |

**Članak 3.**

Osnovica za obračun plaće utvrđuje se Kolektivnim ugovorom, odnosno odlukom Gradonačelnika.

**Članak 4.**

Danom stupanja na snagu ove Odluke prestaje važiti Odluka o koeficijentima za obračun plaća službenika i namještenika u Pogonu za obavljanje komunalnih djelatnosti u Gradu Makarskoj („Glasnik Grada Makarske“ br. 3/20) i sukladno rješenjima o rasporedu na radna mjesta službenika i namještenika Pogona za obavljanje komunalnih djelatnosti u Gradu Makarskoj primjenjuje se kod obračuna plaća kao važeća ova Odluka.

**Članak 5.**

Ova Odluka stupa na snagu prvog dana od dana objave u „Glasniku Grada Makarske“, i odnosi se i na obračun plaća za studeni 2022.godine.

KLASA: 112-01/22-02/1

URBROJ: 2181-6-02-1-22-8

Makarska, 23. studenog 2022. g. Predsjednica

Gordana Muhtić, dipl.iur.

**OBRAZLOŽENJE**

Gradsko vijeće Grada Makarske donijelo je Odluku o izmjeni i dopuni Odluke o osnivanju vlastitog pogona Grada Makarske („Glasnik Grada Makarske“ br. 14/22).

Navedenom Odlukom došlo je do reorganizacije ustrojstva i djelokruga poslova iz nadležnosti Pogona za obavljanje komunalnih djelatnosti u Gradu Makarskoj, što je rezultiralo prijenosom gospodarske cjeline u Makarski komunalac d.o.o. radi obavljanja poslova koji više nisu u nadležnosti Pogona. Uslijed svega navedenog došlo je do smanjenja broja službenika i namještenika u Pogonu, pojedine službe su prestale djelovati jer su poslovi preneseni u Makarski komunalac d.o.o. što je rezultiralo potrebom izrade novog Pravilnika o unutarnjem redu i načinu rada Pogona za obavljanje komunalnih djelatnosti u Gradu Makarskoj. Posljedično nakon donošenja novog Pravilnika nužno je uskladiti i koeficijente s novom sistematizacijom radnih mjesta uslijed čega je valjalo donijeti novu Odluku o koeficijentima za obračun plaće službenika i namještenika gradske uprave Grada Makarske.

Ovom Odlukom također će se uskladiti koeficijenti službenika i namještenika u Pogonu za obavljanje komunalnih djelatnosti u Gradu Makarskoj s koeficijentima službenika i namještenika gradske uprave Grada Makarske uz napomenu kako su se koeficijenti radnih mjesta koji bi radi usklađenja trebali biti niži zadržali u postojećoj razini u korist službenika.

Odluka treba stupiti na snagu prvog dana nakon dana objave, iz razloga kako bi se ista mogla primijeniti na obračun plaća za mjesec studeni 2022. godine.

Gradonačelnik

dr.sc. Zoran Paunović,v.r.