Na temelju odredbe članka 62. stavka 1. i stavka 2. Zakona o komunalnom gospodarstvu (NN br. 68/18, 110/18 i 32/20), 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_\_\_\_ sjednici održanoj dana\_\_\_\_ \_\_\_\_\_\_\_\_\_\_\_ 2022. godine, donosi

**ODLUKU**

**o ukidanju statusa javnog dobra u općoj uporabi radi zaključenja Ugovora o zamjeni s HEP d.d. – projekt spoj Kotiške ul. i D8**

**Članak 1.**

* 1. Ukida se status javnog dobra u općoj uporabi nekretnina čest.zem.:
* 1446/6 K.O. Kotišina -novi premjer k.č. 3824/43 K.O. Makarska-Makar, 273 m2
* 1446/7 K.O.Kotišina -novi premjer k.č. 3845/5 K.O. Makarska-Makar, 173 m2,
* 1447/22 K.O.Kotišina -novi premjer k.č. 3824/42 K.O. Makarska-Makar, 47 m2
* 1447/23 K.O.Kotišina -novi premjer k.č. 3824/42 K.O. Makarska-Makar -

javna zelena površina, u svrhu provedbe projekta spajanja Kotiške ulice i javne ceste D8.

Sve 4 navedene nekretnine označene su narančastom bojom na Geodetskom snimku – skica s uklopljenim katastarskim planom od 20.11.2019.god, izrađena od strane Trigonometar d.o.o. Makarska, a koji Snimak čini sastavni dio ove Odluke.

1.2. Ukida se status javnog dobra u općoj uporabi nekretnine oznake čest.zem. 1447/1 K.O. Kotišina, novim premjerom označena kao dio kat.čest.3824/7 K.O. Makarska-Makar, iz razloga što ista u naravi ne predstavlja javno dobro, nego sastavni dio tehnološke cjeline HEP-a, koja nekretnina je označena narančastom bojom na Geodetskom snimku – skica s uklopljenim katastarskim planom od 20.11.2019.god, izrađena od strane Trigonometar d.o.o. Makarska, a koji Snimak čini sastavni dio ove Odluke.

**Članak 2.**

Općinski sud u Makarskoj će na temelju ove Odluke u zemljišnoj knjizi provesti brisanje statusa javnog dobra u općoj uporabi - komunalne infrastrukture, na nekretninama oznaka iz stavka 1.1. i stavka 1.2. ove Odluke.

**Članak 3.**

Daje se suglasnost gradonačelniku za zaključenje Ugovora o zamjeni nekretnina sa HEP d.d. u svrhu realizacije projekta spajanja Kotiške ulice i D8, nakon provedbe brisanja statusa javnog dobra iz članka 2. ove Odluke u zemljišnoj knjizi, kojim se Ugovorom Grad ujedno obvezuje urediti o svom trošku parking na nekretninama koje HEP d.d. stječe zamjenom.

Ugovorom o zamjeni Grad Makarska ustupa HEP-u d.d. pravo vlasništva nekretnina iz čl. 1. ove Odluke, a zauzvrat HEP d.d. ustupa Gradu Makarskoj vlasništvo kat.čest. 312/2 zgr i kat.čest. 312/3 zgr koje nekretnine su označene plavom bojom na Geodetskom snimku – skica s uklopljenim katastarskim planom od 20.11.2019.god, izrađena od strane Trigonometar d.o.o. Makarska.

Pravni temelj za zaključenje predmetnog Ugovora je Zakon o uređivanju imovinsko-pravnih odnosa u svrhu izgradnje infrastrukturnih građevina (NN 80/11 i 144/21).

**Članak 4.**

Ova Odluka stupa na snagu osmog dana od dana objave u Glasniku Grada Makarske.

Klasa: 024-01/22-01/11 PREDSJEDNICA GRADSKOG VIJEĆA

Ur.broj: 2181-6-02-1-22-1 Gordana Muhtić, dipl.iur.

Makarska, \_\_\_\_\_\_\_\_\_\_\_\_\_\_2022.g.

**O b r a z l o ž e n j e**

Grad Makarska (u nastavku: Grad ) provodi projekt spajanja Kotiške ulice s javnom cestom D8 - magistralom, te će u svrhu rješavanja imovinsko-pravnih odnosa sa HEP-om d.d. zaključiti Ugovor o zamjeni nekretnina temeljem Zakona o uređivanju imovinsko-pravnih odnosa radi izgradnje infrastrukturnih građevina (NN 80/11, 144/21).

Navedenim Ugovorom Grad prenosi HEP-u pravo vlasništva čest.zem. 1446/6, 1446/7, 1447/22 i 1447/23 K.O. Kotišina, na kojima se obvezuje osim ustupa prava vlasništva, izgraditi parking i predati ga u posjed HEP-u.

Ujedno se Grad istim Ugovorom obvezuje ustupiti HEP-u pravo vlasništva čest.zem. 1447/1 K.O. Kotišina, jer je ista nekretnina u posjedu HEP-a od kad postoji ova ovaj Pogon HEP-a u Makarskoj, te je uostalom ista u katastarskom operatu upisana na ime HRV.ELEKTROPRIVREDA d.d. -Pogon Makarska, Kotiška, Makarska i to s oznakom novog premjera kat.čest. 3824/7 K.O. Makarska-Makar.

HEP zauzvrat istim Ugovorom o zamjeni, prenosi na Grad pravo vlasništva nekretnina oznake čest.zgr. 312/2 i 312/3 K.O. Kotišina.

Sve predmetne nekretnine koje Grad Ugovorom o zamjeni ustupa HEP-u, upisane su u zemljišnoj knjizi kao vlasništvo Grada – javno dobro u općoj uporabi.

Odredbom čl. 3. st.2. Zakona o vlasništvu i drugim stvarnim prvima propisano je:

*(2) Nisu sposobni biti objektom prava vlasništva i drugih stvarnih prava oni dijelovi prirode koji po svojim osobinama ne mogu biti u vlasti niti jedne fizičke ili pravne osobe pojedinačno, nego su na uporabi svih, kao što su to atmosferski zrak, voda u rijekama, jezerima i moru, te morska obala (opća dobra).*

Odredbom čl. 35. st. 4. Zakona o vlasništvu i dr. stvarnim pravima propisano je:

*(4) Svatko ima pravo stvarima u vlasništvu Republike Hrvatske koje su namijenjene za uporabu svih (javna dobra u općoj uporabi) služiti se na način koji je radi ostvarenja te namjene odredilo tijelo ili ustanova kojoj su dane na upravljanje, odnosno tijelo nadležno za određivanje namjene, koje njima neposredno upravlja****. Ako nije što posebno propisano zakonom, na javna dobra u općoj uporabi na odgovarajući se način primjenjuju pravila koja vrijede za opća dobra.***

Iz navedenih zakonskih odredbi jasno proizlazi da predmetne nekretnine ne bi mogle biti predmetom Ugovora o zamjeni između Grada Makarske i HEP-a sve dok je u zemljišnoj knjizi u odnosu na iste upisan status javnog dobra u općoj uporabi, iz kojeg razloga Grad ne bi mogao realizirati projekt spajanja Kotiške ulice i državne ceste D8 (magistrale ).

Nadalje brisanjem statusa javnog dobra u općoj uporabi radi zaključenja Ugovora o zamjeni s HEP d.d. – projekt spoj Kotiške ulice i D8 stečeni su preduvjeti za potpisivanje predloženog ugovora.

Naime odredbama članka 5. Zakona o uređivanju imovinsko-pravnih odnosa u svrhu izgradnje infrastrukturnih građevina (Narodne novine, br. 80/11 i 144/21) je definirano:

*„(1) Osoba javnog prava, u svrhu izgradnje infrastrukturne građevine, na zemljištu stječe pravo vlasništva, pravo služnosti i/ili pravo građenja koje je za tu infrastrukturnu građevinu određeno posebnim zakonom, odnosno, ono od tih prava, koje za vlasnika zemljišta predstavlja najmanji teret, a kojim se omogućava ostvarenje svrhe izgradnje infrastrukturne građevine.*

*(2) Imovinskopravni odnosi između vlasnika zemljišta i vlasnika infrastrukturne građevine uređuju se ugovorom*

*(3) Ugovor iz stavka 2. ovoga članka je osnova za provedbu prava stečenih prema ovom Zakonu u zemljišnoj knjizi i drugim javnim registrima.“*

Odredbama članka 48. Zakona o područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) definirano je kako gradonačelnik odlučuje o stjecanju i otuđivanju nekretnina uz ograničenje ukoliko iznos prelazi vrijednost 1.000.000,00 kuna za što mu je potrebna odluka predstavničkog tijela. Navedene odredbe o ograničenju gradonačelnika u odlučivanju o stjecanju i otuđenju pokretnina i nekretnina u visini pojedinačne vrijednosti do najviše 1.000.000,00 kuna su definirane i člankom 55. Statuta Grada Makarske („Glasnik Grada Makarske“, broj 3/21)

S obzirom da se u ovom slučaju radi o zemljištu znatne površine (vidljivo iz geodetskog snimka terena) potrebno je odobrenje gradskog vijeća za sklapanje predmetnog ugovora

Slijedom navedenog valjalo je donijeti ovu Odluku

Zamjenik pročelnika

Bojan Mileta, dipl.iur.