**GRAD MAKARSKA**

**Na temelju članak 57. Statuta Grada Makarske („Glasnik Grada Makarske“ br.3/21):**„Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje od srpnja do prosinca prethodne godine i do 15. rujna za razdoblje od siječnja do lipnja tekuće godine“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UVOD**

U prvom izvješću sam rekao kako su se mnoge aktivnosti odnosile na stvaranje preduvjeta za promjene koje će omogućiti učinkovitiji rad gradskih službenika, a time i gradske uprave kao servisa građanima.

U drugih šest mjeseci rada, za koje sada podnosim izvještaj, nova sistematizacija nam je omogućila konkretnija zaduženja službenika i raspodjelu odgovornosti što je rezultiralo većom učinkovitosti i omogućilo nam uređenije funkcioniranje.

Ukupno 20 djelatnika iz Službe održavanja, Službe za hortikulturu i Gradske tržnice, koje su inače bile sastavni dio Pogona za obavljanje komunalnih djelatnosti, prebačeno je u Makarski komunalac d.o.o. zbog bolje organizacije rada upravo tih službi.

Plan Čist grad uključio je sve dionike na području održavanja čistoće grada i boljom organizacijom poslova omogućio konstantno održavanje reda unatoč sve većem priljevu gostiju.

Višestruko sam naglašavao da ne želim raditi stihijski i donosit kratkoročna rješenja za dugoročne probleme i sve aktivnosti koje poduzima ova uprava dio su ozbiljne pripreme i sustavnog planiranja.

Počeli smo izradu Akcijskog plana energetski održivog razvitka i prilagodbe klimatskim promjenama (SECAP) uz sufinanciranje Fonda za zaštitu okoliša i energetsku učinkovitost. Ovakvi strateški dokumenti podloga su za razvoj grada na svim područjima, a upravo SECAP dokument je budućnost svih suvremenih gradova.

Za prijave na EU fondove strateški dokumenti su nužnost i zato je važno da što prije posložimo najbitnije strategije i olakšamo financiranje najvrjednijih projekata.

Odlična suradnja koju imamo sa Sveučilištem u Splitu oko makarskog dodiplomskog studija Hotelijerstva i gastronomije rezultirala je dopusnicom i za diplomski sveučilišni studij u Makarskoj. Time se otvara prilika da Makarska postane pravi sveučilišni grad i što je najvažnije da ovdje stvaramo i potom zadržavamo visokoobrazovane kadrove upravo za našu najvažniju gospodarsku granu.

Približeni dosadašnjom dobrom suradnjom makarskog Big banda i Big banda Požega, s gradonačelnikom Požege dr.sc. Željkom Glavićem pokrenuli smo inicijativu povezivanja naših gradova u području obrazovanja, gospodarstva, kulture i turizma.

Prvi arhitektonski natječaj u Makarskoj nakon 20 godina organiziran je za uređenje rive i uključivao je i razmatranje mogućnosti zatvaranja rive za promet. Paralelno je u izradi i prometna studija koja će nam omogućiti da pronađemo najbolji način za implementaciju i tog dijela rješenja.

Najvažniji natječaj i najvažniji projekt uopće je svakako Peškera. Ovim projektom ne rješavamo samo pitanje prostora, već usmjeravamo i turistički razvoj kompletnog grada, stoga smo išli s natječajem jer je bilo važno dobiti zaista kvalitetno rješenje koje će oplemeniti prostor, vratiti zelenilo i postati potpuno funkcionalan dnevni boravak za nas cijelu godinu i za naše goste u sezoni.

Odluka o postavljanju oznaka i uređaja urbane opreme, koja će uvesti red u izgled najužeg centra grada, stare gradske jezgre koja uvelike mora biti pod konzervatorskom zaštitom, išla je u veljači na javno savjetovanje i u dijalogu s ugostiteljima, obrtnicima i stanovnicima tog dijela grada konačno smo dobili dokument koji su drugi gradovi već odavno donijeli kako bi zaštitili svoju baštinu.

Sve su to koraci koji su dio šire slike o budućnosti našeg grada kao turističke destinacije, ali prije svega kao mjesta za uređen i ugodan život.

Prije ljeta pozvani smo na Maltu, gdje smo nagrađeni za naš zaokret u pristupu turizmu. Međunarodni turistički forum okuplja brojne predstavnike vlada, čelnike međunarodnih organizacija, te istaknute osobe iz kulture i turizma i oni su unatoč prethodno lošoj reputaciji Makarske, prepoznali naš novi pristup i korake koje poduzimamo kako bi promijenili perspektivu naše destinacije i osigurali razvoj održivog turizma.

U prvom dijelu godine pokrenute su i konzultacije s brojnim dionicima kulturne scene u gradu kako bi u suradnji i dijalogu nastala Strategija kulturnog turizma kojom bi za sljedećih 10 godina odredili smjernice i potrebe za razvoj kulturnih sadržaja, lokaliteta i manifestacija.

Za 59. rođendan Malakološkog muzeja, u dogovoru s Franjevačkom provincijom Presvetog Otkupitelja, otvorili smo ponovno za javnost ovu jedinstvenu kulturnu instituciju i uz pomoć djelatnika TZ Grada Makarske osigurali uvjete za redoviti rad muzeja.

U lipnju smo vratili kino u grad i redovite projekcije na ljetnoj pozornici koje smo ostvarili u suradnji s Kinom Mediteran. Program je bio raznolik, a osobito je razveselio najmlađe koji su mogli konačno u svom gradu uživati u najnovijim dječjim kino hitovima.

Kako bi zaštitili prostor koji je godinama izrabljivan pristupili smo postupku izmjene i dopune PP uređenja Grada Makarske kojim smo značajno smanjili mogućnosti zlouporabe i daljnjeg narušavanja vizure grada. Također smo zatražili podatke i planske smjernice za stavljanje van snage UPU-a Platno.

Na području Osejave imali smo problem s investitorom koji je samoinicijativno odsjekao pristup na javno dobro i zapriječio vatrogasni put od velikog značaja za park šumu Osejava. U svibnju smo na Općinskom sudu obranili ovaj pješački i protupožarni put koji se koristi već desetljećima i čijom je blokadom bila znatno ugrožena zaštita od požara cijelog poluotoka Osejava.

Zeleni ured sustavno je pristupio ozelenjivanju grada, sezonskim sadnjama i planiranju daljnjih akcija. Cilj je svaku dostupnu površinu oplemeniti zelenilom te obnoviti i održavati postojeće zelene površine u skladu sa suvremenim ekološkim tendencijama.

Kako bi rasteretili promet i smanjili nepotrebne gužve koje stvaraju turistički autobusi u lipnju smo donijeli novu Odluku o parkirnim zonama u kojoj smo uveli naknade za iskrcaj i ukrcaj putnika i dnevne parkirne karte za turističke autobuse i osobna vozila 8+1, a vrijeme zaustavljanja ograničili na 10 minuta.

U veljači su počeli radovi na rekonstrukciji križanja Zrinsko - Frankopanske ulice i državne ceste D8, čija realizacija ima za cilj rasteretiti promet na križanju na Voliciji te omogućiti bržu komunikacija istočnog dijela i svih ostalih dijelova grada s državnom cestom D-8.

Od infrastrukturnih radova u ovom periodu izdvojio bih spajanje kanalizacije u Zadarskoj ulici na postojeći kanalizacijski sustav i nastavak kanalizacijskog sustava u Šibenskoj ulici te rekonstrukciju asfaltnog kolnika u Makru, a radilo se i na javnoj rasvjeti na više lokacija, ravnanje plaža pod upravom Grada Makarske i drugi građevinski i asfalterski radovi.

Naravno, cijelo vrijeme se radilo na Dječjem vrtiću Maslina te je provedena i javna nabava za opremanje vrtića.

Brojni manji komunalni radovi izvršeni su i u sklopu participativnog budžetiranja, projekta koji je već u prvoj godini provođenja pokazao koliko je dobro da se stanovništvo uključi u kreiranje proračuna prema svojim prioritetima.

U prethodnoj godini i pripremili smo teren za rekordna ulaganja u sport, a važan temelj za uključivanje najmlađih u sport je svakako i univerzalna sportska škola koja je pokrenuta u veljači za učenike prvog razreda osnovne škole u produženom boravku. Svakodnevna fizička aktivnost, mjerena relevantnim parametrima pokazala se kao nezamjenjiv alat za zdravi razvoj osnovnoškolaca.

Finaliziran je otkup poslovnog prostora na Kačićevom trgu koji je bio u vlasništvu RNK Zmaj te smo na taj način ne samo dobili u posjed vrijedan prostor u samoj staroj jezgri, već smo Zmaju dali prijeko potrebnu financijsku injekciju za pokriće nagomilanih dugova, ali i značajna sredstva za daljnje ulaganje u klub.

Odmak od masovnog turizma počeli smo usmjeravanjem prema selektivnim oblicima, a sportski turizam svakako je jedan od velikih potencijala koji Makarska može iskoristit.

WTA turnir u predsezoni je donio povećanja u broju dolazak i noćenja, ali najveća vrijednost turnira zapravo je promocija koju nam je osiguralo medijsko praćenje turnira, jer su slike Makarske došle do preko 2,2 milijuna ljudi u više od 60 zemalja svijeta.

Zdravstvena zaštita i dalje je gorući problem, ali ne posustajemo u pronalaženju rješenja i pritiscima na Županiju.

Sa svim općinama s Makarske rivijere imamo konstruktivnu suradnju i zajedno nastupamo prema nadležnima kako bi svojim stanovnicima osigurali primjerenu zdravstvenu zaštitu. Kako smo ranije produžili ugovore s radiolozima, u ožujku smo ugovorili i dolazak kardiologa, a planirano je i dovođenje dječjeg kirurga čim se dobije odobrenje Ministarstva.

Javno- zdravstvene akcije su također važan dio preventive stoga smo u travnju u suradnji s Kliničkim bolničkim centrom Split i Medicinskim fakultetom u Splitu organizirali besplatnu akciju pregleda usne šupljine s ciljem rane dijagnostike oralnog karcinoma.

Važno je naglasiti da strategije koje smo pripremili i one na kojima se još uvijek radi nisu puko slovo na papiru već su zaista neophodne za kvalitetno pristupanje rješavanju brojnih problema Grada, od infrastrukturnih do sadržajnih.

Ne smijemo zanemariti i njihov značaj prilikom apliciranja na EU fondove koji nam omogućuju lakše financiranje mnogih projekata u budućnosti.

**Aktivnosti gradonačelnika u suradnji s tijelima Gradske uprave**

1. **JAVNE POTREBE I DRUŠTVENE DJELATNOSTI**

* **KULTURA**

MANIFESTACIJE

Održana je predstava „Na kavici u podne“ Teatra Gavran u dvorani Arte 27. ožujka 2022. godine.

U travnju je održavana preventivna akcija „Besplatni pregledi usne šupljine s ciljem rane dijagnostike oralnog karcinoma“ koja je imala velik odaziv, a potom je slijedila i tradicionalna manifestacija „Uskršnji doručak“ kojoj se odazvao veliki broj sudionika, a pratio ga je glazbeni program Ružice Čović i benda.

U svibnju su održana dva događaja u suradnji s Teatrom uz more, predstava Mi o vuku i koncert Harija Rončevića. Za Dan državnosti održanje koncert Big Band Makarska i Zdenka Kovačiček na lokaciji Trg Tina Ujevića.

Kraj svibnja i početak lipnja (30.05-05.06.) obilježio je prvi WTA Open turnir u Makarskoj koji je pratio i prigodan gradski program pod nazivom WTA City u sklopu kojeg je održan koncert Black Coffee, Mjesni odbor, ISCHARIOTZCKY. Manifestaciji su se programski pridružili i brojni makarski ugostiteljski objekti uz podršku i pomoć Grada Makarske.

Teatar uz more je organizirao predstavu Zagrepčanke i statističar, a krenule su i filmske projekcije od strane Kina Mediteran.

Od 15. lipnja krenuo je program Lito u gradu koji će se nastaviti sve do kraja rujna. Paralelno s programom Lito u gradu, započete su pripreme za program Maestrale u suradnji s Turističkom zajednicom Grada Makarske.

* **DRUŠTVENE MREŽE**

Na Internet stranici Grada Makarske i društvenim mrežama (Facebook, Instagram) redovito se objavljuju najave i pozivi za sve važne kulturne i sportske događaje i ostale objave, jednako kao i popratni sadržaj po završetku pojedine manifestacije.

* **KOMUNIKACIJA S GRAĐANIMA**

Gradonačelnik svakog četvrtka u tjednu u razdoblju od 10 do 13 sati održava prijeme zainteresiranih građana, a potom se vrši evidencija njihovih upita, rješavanje i usmjeravanje na nadležne službe i upravne odjele.

* **ODGOJ I OBRAZOVANJE**

PREDŠKOLSKI ODGOJ

U ovom vremenskom periodu doneseni su slijedeći akti:  
1. Zaključak o suglasnosti na odluku o ostvarenju prednosti pri upisu u vrtić/jaslice djece odgojitelja Dječjeg vrtića „Biokovsko zvonce“ Makarska,  
2. Zaključak o davanju prethodne suglasnosti na prijedlog Pravilnika o III. Izmjenama i dopunama Pravilnika o unutarnjem ustrojstvu i načinu rada Dječjeg vrtića „Biokovsko zvonce“ Makarska,   
3. Zaključak o priznavanju prava na financiranje troška usluge programa vrtića iz Odluke o socijalnoj skrbi Grada Makarske raseljenim osobama iz ratom zahvaćene Ukrajine,  
4. Zaključak o davanju prethodne suglasnosti na Odluku o izmjenama i dopunama statuta Dječjeg vrtića „Biokovsko zvonce“ Makarska,  
5. Zaključak o davanju prethodne suglasnosti na prijedlog Pravilnika o izmjenama i dopunama Pravilnika o unutarnjem ustrojstvu i načinu rada vrtića,  
6. Zaključak o visini upisnine za pedagošku godinu 2022./2023. u Dječjem vrtiću „Biokovsko zvonce“ Makarska.

Dječji vrtić „Biokovsko zvonce“ Makarska započeo je upise za novu pedagošku godinu 2022./2023. objavom dva Natječaja za upis djece u vrtić i jaslice.  
Prvi je Natječaj bio raspisan 12. travnja 2022. za razdoblje od 19. travnja do 25. travnja za dosadašnje korisnike.  
Drugi je Natječaj koji se odnosio na nove korisnike, objavljen 29. travnja za period od 12. svibnja do 20. svibnja 2022.  
Upisi su se vršili putem portala e-Upisi.  
Roditelji/skrbnici mogli su ih izvršiti sami u svojim kućanstvima ili u Dječjem vrtiću u kojem je bio osiguran kako prostor tako i zaposlenici za pružanje pomoći prilikom predaje zahtjeva.  
Nakon utvrđene Bodovne liste od strane Komisije za upise, koja je bila objavljena 20. lipnja, po isteku žalbenog roka Upravno vijeće je 8. srpnja donijelo Konačnu listu upisane i Listu neupisane djece.  
Naknadnim uvidom u određene nepravilnosti – neprovjeravanje medicinske dokumentacije kao i uredne procijepljenosti te krivo interpretirano postupanje prema novom zakonu prema kojem akti Ustanove nisu bili izmijenjeni na izvanrednoj sjednici Upravnog vijeća koja je održana 13. srpnja 2022. g. donijelo se Rješenje kojim se poništilo rješenje o upisu djece rane i predškolske dobi u program predškolskog odgoja i obrazovanja.

Komisija je na sjednicama održanim 20. i 21. srpnja 2022. g. pristupila ponovnom utvrđivanju zaprimljenih zahtjeva u periodu od 12. do 20. svibnja 2022. g. te 22. srpnja utvrdila Bodovnu listu djece koja je istog dana bila objavljena na Oglasnoj ploči vrtića „Ciciban“.  
Po isteku žalbenog roka Upravno vijeće Dječjeg vrtića je na sjednici održanoj 18. kolovoza 2022. g. donijelo Konačnu listu upisane i Listu neupisane djece u jaslice i vrtiće po skupinama te je ista bila objavljena na Oglasnoj ploči Dječjeg vrtića „Ciciban“ kao i na internetskoj stranici Dječjeg vrtića.  
U redovnom upisnom roku zaprimljeno je 409 zahtjeva za obnovu upisa dosadašnjih korisnika i 270 zahtjeva za upis novih korisnika, te 5 zahtjeva za upis novih korisnika izvan roka.  
Po završetku žalbenog roka formirane su skupine u koje su , prema raspoloživim mjestima te rangu na bodovnoj listi, uključeni novi korisnici.

* **OSNOVNOŠKOLSKO OBRAZOVANJE**

Grad Makarska je dostavio Ministarstvu znanosti i obrazovanja Izvješće o prihodima i rashodima decentraliziranih funkcija u osnovnom školstvu za razdoblje od 1. siječnja 2022. do 31. prosinca 2022. godine. Na temelju Odluke o kriterijima i mjerilima za utvrđivanje bilančnih prava za financiranje minimalnog financijskog standarda Gradonačelnik Grada Makarske je donio Plan kapitalnih ulaganja u osnovnim školama grada Makarske u 2022. godini. Planom su obuhvaćeni radovi po školama, opremanje škola, investicijsko održavanje i kapitalna ulaganja. U travnju je Gradsko vijeće Grada Makarske donijelo Odluku o kriterijima, mjerilima i načinu financiranja decentraliziranih funkcija osnovnog školstva Grada Makarske u 2022. godini.

Ukupni iznos odobrenih sredstava za osnovne škole Grada Makarske iznosi 2.522.532,00 kuna od čega se 1.882.823,00 kuna odnosi na materijalne i financijske rashode osnovnih škola te rashode za materijal, dijelove i usluge tekućeg i investicijskog održavanjaza što je u prvih šest mjeseci u 2022. godini utrošeno 892.042,00 kn.Od planiranih 639.709,00 kuna za rashode za nabavu proizvedene dugotrajne imovine i rashode za dodatna ulaganja na nefinancijskoj imovini u prvoj polovici 2022. godine utrošeno je 25.000,00 kn.

Sve tri škole čiji je osnivač Grad Makarska, Osnovna škola Stjepana Ivičevića, Osnovna škola oca Petra Perice i Glazbena škola Makarska su uključene u projekt e-Škole, a u tijeku je faza II projekta. Grad Makarska daje podršku u jačanju internetske platforme kao bi djeca mogla pratiti online školu te imenovala stručnjaka za tehničku podršku u sklopu projekta e-Škole, za što je Proračunom Grada za ovu godinu planirano 22.000,00 kuna.

Grad Makarska je dao Osnovnoj školi Stjepana Ivičevića i Osnovnoj školi oca Petra Perice suglasnost za ustroj razrednih odjela u školskoj godini 2021./2022. te je isto proslijeđeno Splitsko-dalmatinskoj županiji koja će početkom kolovoza donijeti konačne Odluke o broju razrednih odjela, broju učenika te učenika po prilagođenom programu.Grad Makarska, kao osnivač dviju osnovnih škola, prikupio je i Ministarstvu znanosti i obrazovanja dostavio svu potrebnu dokumentaciju za uključivanje pomoćnika u nastavi.

Pomoćnici u nastavi – aktivnosti  01.01. do 30.06.2022.

Nastavljena je provedba projekta „S osmijehom u školu“ – pomoćnici u nastavi makarskih školaraca – faza IV UP.03.2.1.06.0046 kojim je pružena potpora uključivanju 24 učenika s teškoćama u razvoju u 2021./2022. u 2 makarske osnovne škole osiguravanjem pomoćnika u nastavi (zaposleno 18 pomoćnika u nastavi).

Temeljem Ugovor o dodjeli bespovratnih sredstava sa Ministarstvom znanosti i obrazovanja te Agencijom za strukovno obrazovanje i obrazovanje odraslih - Grad Makarska je redovito dostavljao izvješća i zahtjeve za isplatom sredstava (ZNS2 i ZNS3).

Sa svim pomoćnicima u nastavi sklopljeni su anexi ugovora o radu vezano uz povećanje primanja PUN u iznosu 500 kn.

Održani koordinacijski sastanci vezano uz upravljanje projektom (Koordinacijski sastanak 04.02.2022  u OŠ oca Petra Perice, Koordinacijski sastanak 01.03.2022 u OŠ Stjepana Ivičevića, Koordinacijski sastanak 08.06.2022  u Gradu Makarska).

U sklopu projekta održana je konferencija predstavljanja projekta. U povodu Svjetskog dana svjesnosti o autizmu u petak 1. travnja u sali hotela Biokovo održana je radionica „Mali razgovor o autizmu“ na kojoj su sudjelovali stručnjaci u radu sa učenicima s teškoćama u razvoju iz makarskih osnovnih škola i gosti iz Centra za autizam Split.

Dana 08. lipnja 2022. doneseno je Rješenje o razrješenju koordinatorice i imenovanju novog koordinatora projekta.

* **VISOKO ŠKOLSTVO**

7. veljače objavio javni poziv za dodjelu jednokratne financijske potpore redovitim studentima za akademsku godinu 2021./2022. Do 30. lipnja 2022. godine zaprimljenoje 319 zahtjeva i svi su obrađeni i isplaćeni. Za studentske potpore temeljem nove odluke utrošeno 326.021,05 kn.

Isplata stipendija za akademsku godinu 2021./2022., ide redovito svim studentima korisnicima stipendija Grada Makarske, te za 2022. godinu iznosi 245.000,05 kn.

* **SREDNJOŠKOLSKO OBRAZOVANJE**

Za obje makarske srednje škole isplaćena je donacija za učenike maturante (Maturalni ples) u iznosu od po 6.000,00 kuna, te 92.025,14 kn za financiranje prijevoza učenika srednjih škola koji su smješteni u učeničkom domu ili privatnom smještaju s područja grada Makarske.

Ukupno je u prvih šest mjeseci za srednjoškolsko obrazovanje utrošeno 145.025,14 kn.

* **SPORT**

Početkom godine je napravljen kalendar sportskih događanja u Makarskoj. JUGSC, ZSUGM i svi klubovi su dostavili svoja Izvješća o radu i Financijska izvješća te Izvješća o utrošenim sredstvima za posebne programe i manifestacije. Isplata sredstava Zajednici športskih udruga grada Makarske ide redovito.

* **IZVJEŠĆE OSOBE ZA NEPRAVILNOSTI GRADA MAKARSKE**

Sukladno Pravilniku o postupanju i izvještavanju o nepravilnostima u upravljanju sredstvima institucija u javnom sektoru (Narodne novine, br. 78/2020) (u daljnjem tekstu Pravilnik), temeljem članka 15. stavka 1. Pravilnika sva trgovačka društva Grada Makarske (Makarska obala d.o.o., Makarski komunalac d.o.o. i Stambeno gospodarstvo d.o.o.) su dostavila svoje Obavijesti o postupanju i izvještavanju o nepravilnostima u upravljanju sredstvima institucija u javnom sektoru. U ožujku 2022. godine, Osoba za nepravilnosti je izradila Izvješće za Grada Makarsku te ih objedinila sa svim izvješćima trgovačkih društava Grada Makarske. Isti su temeljem članka 16. stavka 4. Pravilnika dostavljena Ministarstvu financija – Sektoru za financijski i proračunski nadzor.

* **SOCIJALNA SKRB**

Na području socijalne skrbi i u ovom razdoblju ostvarivan je neposredni kontakt sa strankama, savjetovanje i upućivanje u ostvarivanje prava, zaprimanje zahtjeva za socijalnu pomoć, te ispisivanje odgovarajućih rješenja i obavijesti o ne udovoljenju zahtjevima.

Gradsko vijeće Grada Makarske donijelo je Odluku o I. izmjenama i dopunama Odluke o socijalnoj skrbi Grada Makarske.

Predmetnim izmjenama i dopunama priznata su nova prava iz socijalne skrbi:   
1. Pravo na mjesečni novčani iznos podnositelju zahtjeva čiji je član kućanstva dijete korisnik pelena,   
2. Pravo na mjesečni novčani iznos podnositelju zahtjeva čiji je član kućanstva korisnik pelena za inkontinenciju,  
3. Pravo na naknadu za odvoz kućnog otpada, iznos jedinstvene cijene obvezne minimalne javne usluge za korisnika usluge za korisnika usluge razvrstanog u kategoriju kućanstvo + PDV.  
 Predmetnim izmjenama i dopunama promijenjen je i naziv Upravnog odjela za društvene djelatnosti Grada Makarske u Upravni odjel za javne potrebe i društvene djelatnosti Grada Makarske te ukinuto Socijalno vijeće Grada Makarske.

Zahtjevi za socijalnu pomoć razmatrani su od strane Upravnog odjela za javne potrebe i društvene djelatnosti.  
 S tim u vezi odobreno je 6 subvencija za troškove stanovanja (struja, voda, odvoz kućnog otpada, slobodno ugovorena najamnina) te 2 subvencije korisnicima zajamčene minimalne naknade Centra za socijalnu skrb Makarska, 3 korisnika toplog obroka i 15 jednokratnih naknada.

Jedan podnositelj zahtjeva za jednokratnu naknadu je odbijen zbog neispunjavanja uvjeta.

Temeljem 15 rješenja za ostvarivanje prava na jednokratnu naknadu ukupno je isplaćeno 53.761,00 kuna.

Zaprimljeno je 48 zahtjeva za isplatu novčanog poklona Grada Makarske roditelju novorođenog djeteta, od čega je 46 zahtjeva pozitivno riješeno, dok su 2 zahtjeva odbijena zbog neispunjavanja propisanih uvjeta. Za ovu namjenu ukupno je isplaćeno 217.000,00 kuna.

Donesena su rješenja i temeljem 16 zaprimljenih zahtjeva za ostvarivanje prava na naknadu troška prijevoza od Makarske do Kliničkog bolničkog centra Split – Podružnica Zagvozd i natrag, 15 je pozitivno riješeno, 1 je odbijen zbog neispunjavanja uvjeta.

U pedagoškoj godini 2021./2022. za isplatu prava na novčanu potporu roditeljima/starateljima djeteta vrtićke dobi od 1.700,00 kuna isplaćen je za 14 korisnika mjesečni iznos za svaki mjesec po: 23.800,00 kn.Ukupno je isplaćeno 183.600,00 kuna.

U ožujku su započete aktivnosti u vezi organizacije isplate pomoći, Uskrsnice umirovljenicima s područja grada Makarske, te je zatražen od Hrvatskog zavoda za mirovinsko osiguranje spisak umirovljenika sa područja grada Makarske koji imaju mirovinu do 3.500,00 kuna, uključujući i stranu mirovinu, u vezi čega su doneseni potrebiti akti.

Podjela uskrsnih poklon – bonova Grada Makarske u apoenu od 300 kuna organizirana je u prostoriji Matice umirovljenika Makarska u vremenu od 4.- 12. travnja 2022. godine, te u Gradu Makarska za one koji su propustili preuzeti poklon – bon.

Podijeljen je 2.166 bon.

Sačinjen je Sporazum o sufinanciranju službe spašavatelja na moru sa Gradom Makarska, HCK Gradskim društvom Makarska, Romanom d.o.o., Imperial Riviera d.d., Biokovkomspec. bolnicom, Makarskom obalom d.o.o., obrtom Vodeni tobogan, Park Hotelom d.o.o. i Turističkom zajednicom Makarska.

Vijeće za sigurnost i prevenciju Grada Makarske održalo je četiri sjednice uglavnom sa dnevnim redom o stanju sigurnosti u gradu Makarskoj i pripremama za turističku sezonu.

Unaprjeđenje sustava vatrogastva kao mjere Civilne zaštite u prvoj polovici godine ostvaruje odlične rezultate. Naime, nabavljeno je novo vatrogasno navalno vozilo 3000 lit vode, uz sufinanciranje Grada Makarske.

U Crvenom križu je također nabavljen novi kombi. Ukupan broj pripadnika sustava civilne zaštite na očekivanoj je razini, kao i broj intervencija. U polugodišnjem razdoblju ostvarene su značajne promjene što se tiče bolje i kvalitetnije organizacije svih službi u sustavu kao i odlične komunikacije sa Gradom Makarska.

Grad Makarska podržava i potiče kvalitetnu i dostupnu zdravstvenu zaštitu i zdravstvenu skrb, kao potrebnu mjeru Zdravstva i zdravstvene zaštite te je osigurao financiranje Tima 2 u Hitnoj pomoći, Kardiologe i medicinsku sestru kao i rengenologe s medicinskom sestrom. U planu je još financiranje i dječjeg kirurga.

EU projekt „Zaželi“ također se odvija prema planu.

* **UDRUGE**

Nastavljen je rad s organizacijama civilnog društva koje su provodile programe, projekte i manifestacije, bilo sukladno ugovorima sklopljenim po Odluci o dodjeli financijskih sredstava namijenjenih financiranju programa/projekata/manifestacija od interesa za opće dobro iz proračuna Grada Makarske u 2022. godini, ili po pojedinačnim prijedlozima.

Sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilniku o financiranju programa/projekata/manifestacija od interesa za opće dobro iz proračuna Grada Makarske Grad je obrađivao zahtjeve za financijskim potporama programima, projektima ili manifestacijama, pratio i kontrolirao izvršenje istih.

Grad Makarska je 11. siječnja 2022. godine objavioJavni natječaj za financiranje programa, projekata i manifestacija koje će organizacije civilnog društva provoditi u 2022. godini, a sukladno Proračunu Grada Makarske za 2022. godinu i projekcijama za 2023. i 2024. godinu.

Na raspisani Javni natječaj za financiranje programa/projekata/manifestacija od interesa za opće dobro iz proračuna Grada Makarske u 2022. godini, po isteku prijava, u siječnju, komisija je pregledala sve pristigle zahtjeve, one koji ne ispunjavaju formalno (pravne) uvijete Natječaj za financiranje programa/projekata/manifestacija od interesa za opće dobro iz Proračuna Grada Makarske u 2022. godini odbila, a one koji ispunjavaju uvjete potom ocijenila putem obrasca za procjenu kvalitete/vrijednosti programa/projekta/manifestacije, te predala za daljnje određivanje udjela u Proračunu.

Sve udruge koje su predale zahtjeve na javnom natječaju su obavještene o uvrštenju u Proračun grada Makarske za 2022., te zahtjev za dostavom Izvješća o radu i financijskog izvješća za 2022. godinu. U narednom periodu radili smo usklađivanja zahtjeva s odobrenim sredstvima iz Proračuna, te vršili potpisivanje ugovora o dodjeli financijskih sredstava s

udrugama. Na području kulture u Proračunu Grada Makarske za 2022. godinu, odnosno za potpore kulturnim i zabavnim manifestacijama predviđeno je 400.000,00 kuna, te je za navedeno potpisano 6 ugovora s udrugama.

Po stupanju na snagu Odluke o dodjeli financijskih sredstava namijenjenih financiranju programa/projekata/manifestacija od interesa za opće dobro iz proračuna Grada Makarske u 2022. godini s provoditeljima 75 programa, projekta ili manifestacije potpisani su ugovori o korištenju sredstava.

Za programe i projekte iz kulture Grad Makarska je osigurao 450.000,00 kn, a potpisano je 14 ugovora. Potpore programima, projektima i manifestacijama udruga iz tehničke kulture iznose 20.000,00 kuna, a potpisano je 5 ugovora.

U vezi podnošenja zahtjeva za financiranje iz Proračuna Grada Makarske za 2022. godinu udruga iz zdravstva i socijalne skrbi na raspisani natječaj sukladno Pravilniku o financiranju programa/projekata/manifestacija prijavilo se 23 udruge s kojih 22 su potpisani ugovori o dodjeli financijskih sredstava, a to su: Udruga osoba s invaliditetom Sunce, Društvo multiple skleroze Split, Savjetovalište Lanterna, Udruga udovica hrvatskih branitelja iz Domovinskog rata, Matica umirovljenika Makarska, Udruga HVIDRA Makarska, Hrvatsko društvo logoraša srpskih koncentracijskih logora SDŽ, Udruga 156. Brigade HV Makarska-Vrgorac, Udruga roditelja hrvatskih branitelja poginulih u Domovinskom ratu Makarska, Makarska dijabetička udruga, Društvo za poboljšanje kvalitete življenja „Mucrum, Klub liječenih alkoholičara, Savez antifašističkih boraca i antifašista Makarskog primorja Makarska, Udruga za očuvanje zdravlja kroz prehranu- Nutrisinergija, Županijska udruga slijepih, Ruke za bolju Makarsku, Udruga za održivi razvoj Osejava i Udruga Liberato.

Grad Makarska je temeljem Javnog poziva za financiranje programa udruga u sportu - potpisao ukupno 28 Ugovora o financiranju projekata/programa/manifestacija sa svakim klubom u Gradu Makarskoj za posebne programe/manifestacije i projekte. Manifestacije koje su se održale: Veslačka regata – Memorijal „Tonći Skender“ , Međunarodni sportski plesni turnir Makarska 2022, Biciklistički internacionalni uspon „Biokovo 2022“, Absolute Biokovo Challenge, Brdska auto utrka Biokovo 2022, IV. Međunarodni memorijalni turnir Veselko Šimić i 24. Međunarodni rukometni turnir Makarska 2022.“

* **PROTOKOL, INFORMIRANJE I ODNOSI S JAVNOŠĆU**

**Obilježavanje blagdana, spomen-dana i drugih važnih datuma**

## U predmetnom razdoblju obilježeni su Dan međunarodnog priznanja Republike Hrvatske i Dan mirne reintegracije hrvatskog podunavlja, Dan Europe i Dan pobjede nad fašizmom, Dan državnosti Republike Hrvatske i Dan antifašističke borbe. Predstavnici Grada Makarske sudjelovali su i u obilježavanju Dana Osnovne škole Stjepana Ivičevića, Dana Sveučilišta u Splitu - prezentacija Studija hotelijerstvo i gastronomija u Makarskoj i obilježavanju 30. ustroja Taktičke grupe 156. brigade Hrvatske vojske.

**Konferencije za medije**

Organizirana je konferencija u povodu održavanja Dana otvorenih vrata projekta ePATH Put Endema, u povodu dodjele diploma u projektu ,,Zaželi u Makarskoj'', u povodu objave natječaja za izradu idejnog arhitektonsko-urbanističkog rješenja uređenja Peškere , u sklopu projekta ePATH u povodu održavanja radionica u Kotišini, u povodu predstavljanje akcijskog plana Grada Makarske ,,Čist grad''. Uz konferencije za novinare, organiziraju se i brifinzi s novinarima na kojima se sa predstavnicima medija razgovara o svim aktualnim temama.

**Svečani prijemi**

Svečani prijemi organizirani su za predstavnike društva DAUP Orion u povodu primitka Državne nagrade za tehničku kulturu "Faust Vrančić", u službenom posjetu Gradu Makarskoj bio je veleposlanik Indije nj.e. Raj Kumar za kojeg je organiziran prijem, u suradnji s Osnovnom školom Stjepana Ivičevića organiziran je prijem u sklopu provedbe dvogodišnjeg Erasmus+programa Europske unije pod nazivom ”Soundinbody, soundinmind” (”U zdravom tijelu, zdrav duh”), tradicionalni prijem za učenike srednjih i osnovnih škola koji su državnim natjecanjima osvojili 1.2. ili 3. mjesto te 1. mjesto na županijskim natjecanjima.

**Ostala događanja kojima je Grad organizator/suorganizator**

Organizacija susreta sa štićenicima udruge Sanus koja okuplja roditelje djece oboljele i liječene od malignih bolesti, zatvaranje manifestacije ,,Advent u Makarskoj - Božićni grad 2021.'', Svečano otkrivanje ploče sv, Martina u Kotišini, Dan otvorenih vrata projekta ePATH - Putevi endema, Sat Zemlje, Edukacija za vodiča interpretatora u Makarskoj organizacije Interprete Europe u Makarskoj u sklopu projekta ePATH - Putevima endema, projekt,,S osmijehom u školu'' - promocija projekta u povodu obilježavanja Svjetskog dana svjesnosti o autizmu, u povodu Mjeseca svjesnosti o karcinomu usne šupljine, glave i vrata, a u suradnji s Kliničkim bolničkim centrom Split i Medicinskim fakultetom u Splitu, na Trgu 156. brigade Hrvatske vojske organizirani su besplatni preventivni pregledi kojima se odazvao velik broj građana, Uskrsni doručak, Dan planeta Zemlje, otvaranje Malakološkog muzeja, WTA turnir Makarska open(30. svibnja do 5. lipnja) koji je u tjedan dan ponudio i brojna događanja za građane kroz program WTA City, Sharebox Makarska - proljetno izdanje, pripreme za manifestaciju Maestrale - Makarsko kulturno osvježenje i Lito u gradu.

**Komunikacija s građanima – Projekt participativnog budžetiranja u Gradu Makarskoj, Proračun za građane**

U suradnji s Odjelom za razvoj grada prati se izvršenje plana komunalnih akcija koji su građani na tribina održanim prethodne godine izglasali kao prioritete u sklopu pilot projekta ,,Kvart po tvom - građani obliku proračun''. U proračunu za 2022. izdvojeno je 1.000.000,00 kuna. Grad Makarska i ove je godine na svojoj internet stranici objavio Proračun za građane kroz koji građani mogu dobiti sve relevantne informacije o najvažnijem financijskom dokumenti te poslati svoje komentare, prijedloge ili sugestije.

**Provedba Zakona o pravu na pristup informacijama i odgovaranje na ostale upite građana**

Svakodnevno se rješavaju zahtjevi sukladno Zakonu o pravu na pristup informacijama( NN br. 25/13, 85/15, 69/22, ) te isti upisuju u Upisnik o zahtjevima, postupcima i odlukama o ostvarenju prava na pristup informacijama i ponovnu uporabu informacija Grada Makarske. Odgovara se i na ostala pitanja građana, medija ili zainteresiranih pravnih osoba te omogućuje dobivanje traženih informacija pisano, usmeno ili uvidom u tražene akte.Uz objavu na internet stranici Grada Makarske, Glasnici Grada Makarske, sukladno navedenom zakonu, redovito se šalju u Središnji državni ured za razvoj digitalnog društva.

**Savjetovanje sa zainteresiranom javnošću**

Sukladno čl. 11 Zakona o pravu na pristup informacijama ( NN br. 25/13, 85/15, 69/22), Grad Makarska provodi proceduru Savjetovanja sa zainteresiranom javnošću, a sukladno Planu Savjetovanja sa zainteresiranom javnošću koji je prihvaćen i objavljen u sklopu poveznice Savjetovanja sa javnošću na web stranici Grada Makarske www.makarska.hr ( poveznica Komunikacija s građanima) zajedno sa svim drugim dokumentima vezanim za savjetovanje.

U predmetnom razdoblju 4 odluke prošle su proceduru savjetovanja sa zainteresiranom javnošću: Odluke o sprječavanju odbacivanja otpada na području Grada Makarska, odluka o postavljanju oznaka, uređaja i urbane opreme na području kulturno povijesne cjeline grada Makarske, Plan upravljanja pomorskim dobrom za 2022., Prijedlog cjenika javne usluge za područje Grada Makarske.

Riječ je o Internet savjetovanju koje se provodi na način da se nacrt prijedloga odluke postavlja na web stranice s ciljem da zainteresirana javnost može davati svoje primjedbe. Tijelo javne vlasti dužno je objaviti i izvješće o provedenom savjetovanje u sklopu kojeg se, među ostalim, nalaze i podaci o broju zaprimljenih primjedbi, koliko ih je usvojeno i obrazloženje vezano za odbijene primjedbe ukoliko ih ima. Izvješća o provedenom savjetovanju sastavni su dio materijala uz odluke koje idu na usvajanje Gradskom vijeću.

**Internet stranice Grada Makarske i društvene mreže**

Na Internet stranici Grada Makarske i društvenim mrežama objavljuju se redovito sve važne obavijesti vezane za rad gradske uprave, gradskih tvrtki i ustanova te najava svih važnih kulturnih, sportskih i drugih događanja.

Na web stranici Grada Makarske objavljuju se informacije koje je Grad kao tijelo javne vlasti dužan prema Zakonu o pravu na pristup informacijama( NN 25/13, 85/15, 69/22), te priopćenja, obavijesti i reagiranja.

U suradnji sa Turističkom zajednicom grada Makarske objavljuju se sve informacije važne za turiste.

**Međugradska i prekogranična suradnja**

Ragbi klub Makarska riviera putovao u Olomouc - gostovanje naše U16 ekipe u sklopu ragbi festivala koji organizira ragbi klub Olomouc. Obzirom da grad Olomouc i grad Makarska održavaju dobre odnose želja nam je da zajedno sa nama na put ide i delegacija grada kako bismo još više učvrstili te veze, povezali naša dva kluba na višoj razini i u budućnosti zajedno aplicirali na novac iz EU fondova u sklopu programa Erasmuss + iz područja sporta.

Delegacije Grada Makarske sudjelovale su na proslava Dana grada u Gradu VUkovaru, Općini Stari Grad Sarajevo i Đakovo.

Delegacija Grada Makarske boravila je u Gradu Olomoucu u povodu održavanja tradicionalnog polumaratona.

Uspostavljeni su kontakti između Grada Makarske i Grada Požege te pokrenuta incijativa o potpisivanju sporazuma o prijateljstvu i suradnji. Za prve kontakte između gradova zaslužni naši big bendovi, a razgovori na nivou izvršene vlasti nastavljeni su u svibnju ove godine. Razgovaralo se o suradnji Veleučilišta u Požegi, koje ima studij enogastronomije, enologije i IT studij sa studijem Hotelijerstva i gastronomije u Makarskoj.

1. **RAZVOJ GRADA**

* **PROJEKTI**

**UREĐENJE PEŠKERE**

Dana 28. travnja 2022. godine objavljen je Natječaj za izradu idejnog arhitektonsko-urbanističkog rješenja uređenja Peškere u Makarskoj, kojeg raspisuje Grad Makarska, a organizira i provodi Društvo arhitekata Split. Rok za predaju natječajnih radova je 12. srpnja 2022.g. Cilj natječaja je dobivanje najboljeg urbanističko-arhitektonskog rješenja kojim će se sagledati cjelovito uređenje prostora Peškere, uskladiti današnje urbane, socijalne, društvene potrebe građana i turista s povijesnom urbanističko-arhitektonskom strukturom i krajolikom te omogućiti funkcionalan, kvalitetan i sadržajno kreativan boravak građana i gostiju na otvorenom javnom gradskom prostoru.

Drugi opći cilj je sagledavanje prostornih mogućnosti u povezivanju Peškere, poluotoka Sveti  
Petar i rive kao specifični akcent na lokaciju i povezivanje povijesne jezgre s glavnom gradskom plažom i dijelom grada sa smještajnim kapacitetima.

**UREĐENJE RIVE**

Dana 21. travnja 2022. godine objavljen je Natječaj za izradu idejnog arhitektonsko-urbanističkog rješenja uređenja i urbane opreme gradske Rive u Makarskoj, kojeg raspisuje Grad Makarska, a organizira i provodi Društvo arhitekata Split. Rok za predaju natječajnih radova je 21. lipnja 2022., te je pristiglo 5 radova.

Predmet natječaja je izrada idejnog urbanističkog rješenja gradske rive te izrada idejnog  
arhitektonskog rješenja uređenja i urbane opreme dijela gradske rive u Makarskoj.  
Natječajem se predviđaju dvije razine rješenja:

1. anketna razina natječaja kojom se treba predložiti urbanističko rješenje gradske rive.  
   Cilj anketnog dijela natječaja je prikupljanje kvalitetnih i stručno izrađenih idejnih urbanističkih rješenja. Rješenje treba ispitati mogućnost pješačkog povezivanja dijela rive s djelomičnim ukidanjem kolnog prometa. Nagradama vrednovani radovi u anketnom dijelu Natječaja bit će osnova za izradu urbanističkih programskih smjernica koje će se kao dugoročno i konačno rješenje uklopiti u buduću prostorno plansku dokumentaciju.
2. razina za realizaciju kojom se unutar zone obuhvata traži idejno arhitektonsko rješenje uređenja i urbane opreme gradske rive u Makarskoj, kojem bi se pristupilo nakon završetka natječaja i izrade potrebne projektne dokumentacije po odabranom projektu.  
   Cilj natječaja za realizaciju je dobiti najbolje idejno rješenje trajnog uređenja sa urbanom opremom gradske rive koje će poštovati postojeći ambijent, prirodne vrijednosti kao i kulturnu baštinu, urbanu graditeljsku matricu i mjerilo prostora.

Ovim projektom se traži kvalitetno prostorno i oblikovno idejno rješenje uređenja gdje je potrebno uskladiti današnje urbane, socijalne, društvene potrebe građana i turista s povijesnom urbanističko – arhitektonskom strukturom rive i krajolika te omogućiti funkcionalan, kvalitetan i sadržajno kreativan boravak građana i gostiju na otvorenom javnom gradskom prostoru. Uređenje rive će, osim radova na opločenju, postavljanju urbane opreme i rasvjete inicirati i promišljanja o zatvaranju kolnog prometa dijela rive (anketna razina).

**IZGRADNJA DJEČJEG VRTIĆA I JASLICA ZELENKA**

Radovi su započeli 29. ožujka 2021., a pripremni radovi su počeli 11. ožujka 2021. Trenutni status je da se izvode završni radovi. Izrađen je projekt interijera, te je provedena javna nabava za opremu.

**REKONSTRUKCIJA POSTOJEĆEG DJEČJEG IGRALIŠTA PLAŽA**

Na postojeće dječje igralište je postavljena lijevana antistres guma. Radovi su započeli 29.studenog 2021., a završeni su 14. siječnja 2022.

**OBORINSKA KANALIZACIJA**

Izrađeno je idejno rješenje oborinske kanalizacije za odvojak ulice Petorice Alačevića.

Obzirom da predložena trasa prolazi preko privatnih parcela, potrebno je da pravna služba Grada utvrdi vlasništvo i stupiti u kontakt s vlasnicima predmetnog zemljišta, prije izrade idejnog projekta i ishođenja lokacijske dozvole.

**PALAČA TONOLI**

Provedena je javna nabava za izmjenu drvenih otvora za koje su nam dodijeljena županijska sredstva i sredstva Ministarstva kulture.

**GRADSKA TRŽNICA**

U svrhu legalizacije i ishođenja građevinske dozvole, izrađen je idejni projekt tržnice, kojim je između ostalog predviđeno zadržavanje postojeće konstrukcije nadstrešnice, sa novim pokrovom.

Kako se izvedba takvog prijedloga pokazala financijski neprihvatljiva, odlučeno je da se sukladno Rješenju građevinske inspekcije, ukloni nadstrešnica, te da se izradi glavni projekt samo za proširenje sanitarija, što je preduvjet za utvrđivanje minimalnih tehničkih uvjeta tržnice.

**VILA IRENA**

Nakon potpisivanja ugovora s izvođačem JUKIĆ-DAM, d.o.o. izvođač je uveden u posao i započeo je s radovima.

Nedugo nakon početka radova izvođač je zbog poskupljenja nabavnih cijena materijala podnio zahtjev za povećanjem cijene drvene stolarije. Zahtjevu se nije moglo udovoljiti, obzirom da je ugovorom Klasa:406-09/21-02/23, urbroj:2147/01-04-03/1-21-19, od 13.09.2021. god. sklopljenom između izvođača Jukić-Dam d.o.o. i investitora Grada Makarske definirano da su jedinične cijene iz ponude izvođača nepromjenjive.

Izvedeni su radovi rušenja, demontaže i uklanjanja postojećeg inventara, te je postavljena skela. Međutim, donesena je odluka o obustavi i prolongiranju radova, kako zbog početka turističke sezone, tako i zbog potrebe izrade projekta interijera, koji nije obuhvaćen projektom energetske obnove, a koji ima direktan utjecaj na energetsku učinkovitost zgrade.

**TRG HRPINA**

Obzirom da je Trg Hrpina, pored Kačićevog trga jedna od najfrekventnijih točaka u gradu, a nepotrebno je opterećen elementima koji ometaju pješačku i vizualnu komunikaciju, izrađen je projekt za rekonstrukciju i uređenje Trga Hrpina, koji je izradila Vlasta Marčić, dipl.ing.arh., koji nije u potpunosti ispunio tražene uvjete, jer se izvedbom ponuđenog projektnog rješenja ne bi ispunili postavljeni ciljevi, pa se pristupilo izradi novog idejnog rješenja od Alena Kostrenčića, dipl.ing.arh. na osnovu kojeg će se izraditi i projekti za izvedbu.

**UREĐENJE POSLOVNIH PROSTORIJA - DECIMA**

Adaptirani su i uređeni uredi u zgradi Decime, koji su dani u zakup Državnom inspektoratu, sanirana je vlaga te su promijenjeni dotrajali drveni otvori.

**PARTICIPATIVNO BUDŽETIRANJE**

U sklopu participativnog buđetiranja izvršeni su slijedeći radovi:

* Sanacija prilaznih stepenica sa šetnice prema plaži
* Izrada betonskih rampi na prilazu šetnici i plaži
* Sanacija dotrajale armirano betonske podloge – Šimićev prolaz
* Građevinski radovi na izradi hidroizolacije na ravnom krovu društvenog doma Veliko Brdo
* Postavljanje javne rasvjete u Lulićevoj ulici
* Postavljanje javne rasvjete u Velikom Brdu – Vrcani,
* ostali manji radovi.

**INFRASTRUKTURNI RADOVI I DR.**

U periodu od 01.01. do 30.06.2022. godineizvodili su se slijedeći infrastrukturni radovi:

* Sanacija dijela ceste u Ulici Nikole Tesle
* Građevisnko-asfalterski radovi u Ulici sv. Florijana
* Spajanje kanalizacije u Zadarskoj ulici na postojeći kanalizacijski sustav
* Nastavak kanalizacijskog sustava u Šibenskoj ulici
* Sanacija potpornog zida na predjelu Sinokoša
* Rekonstrukcija asfaltnog kolnika u Makru
* Ugradnja rešetkaste kanalice na postojeće okno oborinske odvodnje u Šibenskoj ulici
* Građevinski radovi na javnoj rasvjeti u Velikom Brdu
* Građevinski radovi na javnoj rasvjeti u Kotromanovičevoj ulici
* Građevinski radovi na javnoj rasvjeti u ulici oca Petra Perice
* Soboslikarsko-ličilački radovi u budućoj arhivi Grada Makarske
* Ravnanje plaža pod upravljanjem grada Makarske
* **OSTALI PROJEKTI**

**MARENDAJMO ZAJEDNO 2022./2023.**

Grad Makarska je u partnerstvu sa osnovnim školama oca Petra Perice i Stjepana Ivičevića prijavio projekt Marendajmo zajedno 2022./2023. - na otvoreni trajni Poziv za osiguravanje školske prehrane za djecu u riziku od siromaštva. Projektom je obuhvaćeno 410 osnovnoškolaca, a ukupna vrijednost projekta iznosi 421.515,47 HRK. Grad Makarska ostvario je financiranje predmetnog projekta u 100% iznosu. Ugovor o dodjeli bespovratnih sredstava je potpisan. Cilj projekta je osiguravanje školske marende  za makarske osnovnoškolce s ciljem ublažavanja najgorih oblika dječjeg siromaštva pružanjem nefinancijskih pomoći djeci u rizičnoj skupini. Projekt se provodi u partnerstvu sa dvije osnovne škole - osnovnom školom oca Petra Perice i Osnovnom školom Stjepana Ivičevića. Projekt je u provedbi.

**ŠKOLSKA SHEMA ZA 2021./2022.**

Agencija za plaćanja u poljoprivredi ribarstvu i ruralnom razvoju raspisala je Javni poziv za iskaz interesa za sudjelovanje u provedbi programa Školska shema za 2021./2022. godinu. Grad Makarska je u suradnji sa osnovnim školama pripremio projektnu dokumentaciju te ostvario ukupno 73.871,55 HRK bespovratnih sredstava za podjelu voća i povrća te mlijeka i mliječnih proizvoda iznosi. Projekt je sufinanciran u 100 % iznosu (85% Eu i 15% Državni proračun). Projekt je u tijeku.

**SKUPI SLOŽI SAVJESNO ODLOŽI!**

Za projekt „Skupi složi savjesno odloži!“ koji je uspješno završen u listopadu 2019. godine, sukladno Ugovoru od dodjeli bespovratnih sredstava jednom godišnje u sljedećih 5 godina Grad Makarska kao korisnik sredstava obvezan je podnositi izviješća nakon završetka provedbe projektima u kojem podnosimo izviješće o održavanju ciljeva projekta definiranih projektnim prijedlogom. Izviješće je podneseno u svibnju 2022. godine. U tijeku je evaluacija od strane posredničkog tijela.

**NABAVA SPREMNIKA ZA ODVOJENO PRIKUPLJANJE OTPADA**

Grad Makarska je u lipnju 2022.podnio završno izviješće za podjelu spremnika za odvojeno prikupljanje otpada- papir čime je završena druga faza projekta „Nabava spremnika za odvojeno prikupljanje otpada“. U suradnji sa Makarskim komunalcem Grad Makarska je građanima podijelio ukupno 1247 spremnika za odvojeno prikupljanje otpada. (120L – 862 kom, 240L-350 kom, 360L-35 kom.). Fond za zaštitu okoliša i energetsku učinkovitost sufinancira 85% investicije, a Grad Makarska preostalih 15%, a ukupna vrijednost projekta iznosi 245.661,75 HRK.

**NABAVA KOMUNALNE OPREME**

Na Javni poziv za neposredno sufinanciranje nabave komunalne opreme grad Makarska je prijavio nabavu 10 dvostrukih solarnih spremnika za otpad te 100 kompostera. Ostvario je sufinanciranje u iznosu od 318.500,00 HRK što čini 40% ukupne vrijednosti projekta. Spremnici su nabavljeni i postavljeni na odabrane lokacije. U sklopu dana Planeta Zemlje u travnju, u suradnji sa Makarskim komunalcem te JU razvojnom agencijom Mara, organizirano je javno događanje na kojem su se osim vrtnih kompostera podijelili i kućni komposteri te sadnice bilja. Završno izviješće o provedbi projekta je predano i odobreno te su sredstva u cijelosti povućena. Projekt završen.

**ROBOFUTURA**

Grad Makarska partner je na projektuRoboFutura čiji je nositelj Udruga za robotiku Futura iz Kaštel Starog, a za koji je u okviru Poziva “Jačanje kapaciteta OCD-a za popularizaciju STEM-a”, koji se financira iz Europskog socijalnog fonda odobreno 2.174.759,31 HRK. Projektom RoboFutura, vođenjem programa robotike u makarske osnovne škole učenici, njih 255 će se osposobiti za samostalno izrađivanje i programiranje robota, a 80 za izradu i programiranje mobilnih aplikacija, kojima se postiže prepoznavanje osobnih kompetencija učenika, razvijanje vještina programiranja kroz igru i zabavu, primjena novih znanja i tehnologija u svakodnevnom radu i učenju, te osposobljavanje učenika za kreativno rješavanja zadataka. Osim navedenog, projektom se planira aktivnost adaptacije i cjelovitog opremanja suvremenom opremom i robotima dvije školske učionice OŠ Stjepana Ivičevića u „STEM centar za robotiku“, te nabava programa za izradu i programiranje aplikacija. Nositelj navedenih aktivnosti je Grad Makarska. Aktivnost adaptacije i cjelovitog opremanja suvremenom opremom i robotima dvije školske učionice OŠ Stjepana Ivičevića u „STEM centar za robotiku“ je uspješno provedena. U tijeku je provedba projekta.

**ZAŽELI U MAKARSKOJ**

Ministarstvo rada, mirovinskoga sustava, obitelji i socijalne politike, Upravljačko tijelo Operativnog programa “Učinkoviti ljudski potencijali 2014. – 2020.”, donijelo je devetu Odluku o financiranju za 35 projekata u okviru poziva na dostavu projektnih prijedloga „Zaželi – program zapošljavanja žena – faza II“ koji se financira sredstvima Europskog socijalnog fonda. Jedan od odobrenih projekata je i projekt Grada Makarske „ZAŽELI u Makarskoj“, ukupne vrijednosti 1.113.388,00 kn. Projektni partneri su Centar za socijalnu skrb Makarska te Hrvatski zavod za zapošljavanje – Regionalni ured Split, a projektnu prijavu pripremila je Javna ustanova Makarska razvojna agencija - MARA. Projekt "ZAŽELI u Makarskoj" ima za cilj intervenirati na tržište rada kroz omogućavanje zapošljavanja 12 žena u nepovoljnom položaju čime se osnažuje i unapređuje njihov radni potencijal u lokalnoj zajednici. Ključna aktivnost projekta je pružanje kvalitetne podrške za 80 krajnjih korisnika u nepovoljnom socijalnom položaju te se samim tim pridonosi povećanju razine njihove kvalitete života. Grad Makarska do sada je ostvario pokazatelje definirane projektom – zaposleno je 12 žena, pružena pomoć preko 110 krajnjih korisnika, te su zaposlene žene uspješno završile stručno osposobljavanje za računalnog tehničara. Prilikom odabira tečaja, vodilo se željama zaposlenica (provedena anketa) pa je odabran tečaj za računalnog operatera, s ciljem njihove radne aktivacije i postizanja veće zapošljivosti po završetku projekta. Nakon završenog programa osposobljavanja zaposlenice su dobile javne isprave o završenom programu osposobljavanja. Tečaj osposobljavanja trajao je 155 nastavnih sati, a umjesto odlaska u Split , zaposlenicama je omogućeno da tečaj pohađaju u Makarskoj. Tečaj je provodio Centar za kulturu i cjeloživotno obrazovanje Zlatna vrata u prostorijama DVD-a Makarska. U tijeku je provedba projekta.

**DIGITALIZACIJA POSTOJEĆIH AKATA O GRADNJI - eAEHIVA**

Nakon uspješne provedbe prve faze projekta „Informacijski sustav prostornog uređenja (ISPU) i njegovi moduli“ . K.K.02.2.1.01.0020, a to je nabava opreme za rad u modulima e-Inspekcija, e-Investicije, e-Nekretnine, e-Dozvola za službenike Odjela za prostorno uređenje i graditeljstvo, potpisan je sporazum za drugu fazu projekta koja se odnosi na „Digitalizaciju postojećih akata o gradnji na području cijele RH“, a postupak će se odvijati u dvije faze: I. Skeniranje i indeksiranje akata, te faza II. Unos metapodataka i georeferenciranje. U tijeku je provedba projekta.

**SUSTAV OBAVJEŠTAVANJA MAILOM - SOM APLIKACIJA ZA SPORT/UDRUGE**

Započelo se sa postupkom implementacije SOM aplikacije za sport/udruge dodatnog alata za što jednostavniji rad udruga financiranih iz proračuna Grada Makarske. SOM Sport/Udruge je hrvatska je web aplikacija koja olakšava praćenje trošenja namjenskih sredstava udruga u realnom vremenu. U svakom trenutku udrugama, pročelnicima i ostalim odgovornim osobama bit će dostupni podaci koliko je do sada isplaćeno sredstava, koliko je namijenjeno i za koju stavku, te koliko je do sada opravdano. Cilj aplikacije je pojednostaviti procese pravdanja i praćenja namjenskih sredstva, kao i komunikaciju s udrugama jer aplikacija nudi i digitalnu komunikaciju sa svim korisnicima. Aplikacije je prilagođena svima, a same udruge imaju dodatne mogućnosti: mogućnost vođenja digitalnog članstva, izdavanje i praćenje naplate članarina, komunikaciju sa svojim članovima i sl. U tijeku je prikupljanje podataka potrebnih za implementaciju projekta u suradnji sa Odjelom za društvene djelatnosti i javne potrebe te Zajednicom sportskih udruga Grada Makarske.

**IZRADA KATASTRA ZELENIH POVRŠINA**

Fond za zaštitu okoliša i energetsku učinkovitost u prosincu 2021. godine objavio je Javni poziv za poticanje pametnih i održivih rješenja i usluga na koji je Grad Makarska prijavio projekt Izrade katastra zelenih površina te ostvario sufinanciranje od 40% ukupne investicije 154.000,00 HRK. Projektnu prijavu je pripremila JU Makarska razvojna agencija Mara. U tijeku je provedba projekta.

**NABAVA ELEKTRIČNIH VOZILA (MOTOCIKLI)**

Fond za zaštitu okoliša i energetsku učinkovitost u 2021. godini objavio je Javni poziv za sufinanciranje energetski učinkovitih vozila na koji je Grad Makarska prijavio projekt nabave električnih vozila (motocikli) te ostvario sufinanciranje od 40% ukupne investicije. Projektnu prijavu je pripremila JU Makarska razvojna agencija Mara. U tijeku je provedba projekta.

**AKCIJSKI PLAN ENERGETSKI ODRŽIVOG RAZVITKA I PRILAGODBE KLIMATSKIM PROMJENAMA (SECAP)**

U tijeku je izrada Akcijskog plana energetski održivog razvitka i prilagodbe klimatskim promjenama (SECAP) čija je izrada sufinancirana sredstvima Fonda za zaštitu okoliša i energetsku učinkovitost u iznosu od 32.250,00 HRK. U tijeku je provedba projekta.

**PROVEDBENI PROGRAM**

Sukladno Zakonu  o sustavu strateškog planiranja i upravljanja  razvojem Republike Hrvatske (Narodne novine, br. 123/17) i UREDBE o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave, jedinice lokalne samouprave po prvi put su imale obvezu izrade i donošenja provedbenog programa. Provedbeni program je kratkoročni akt strateški akt koji opisuje i osigurava postizanje ciljeva. Navedeni akt je povezan s višegodišnjim proračunom kojeg donosi gradonačelnik, odnosno općinski načelnik, Provedbeni program opisuje prioritetne mjere i aktivnosti, a odnosi se na mandatno razdoblje.

**ENDEMIC PATHWAY – EPATH**

Projekt **“**Endemic pathway – ePATH” je odobren za financiranje na II Pozivu za prijedloge projekata u okviru trilateralnog “Interreg IPA Cross-border Cooperation Programme Croatia – Bosnia and Herzegovina – Montenegro 2014-2020” s ciljem jačanja i diverzifikacije turističke ponude kroz prekograničnu suradnju i poboljšanje upravljanja i održivog korištenja kulturne i prirodne baštine. Glavni cilj ovog projekta je kreiranje zajedničke turističke ponude u 3 zaštićena područja kroz promociju prirodnih (endemske vrste) i kulturnih vrijednosti. Projektom se poboljšava niz turističkih objekata koji podržavaju osjetljive ekosustave, stvara zajednička tematska staza posvećena endemskim vrstama i promiče očuvanje i uvažavanje prirodne baštine. Tijekom provedbe projekta radit će se na formiranju i promociji zajedničke turističke ponude sva tri rezervata prirode “Endemske staze” i organiziranju grupnih posjeta, kampova za promatranje ptica, natjecanja za posjetitelje, radionica za školsku djecu, razvoja aplikacija za mobilne telefone, izrade promotivnih materijala i sl. Projekt se provodi su suradnji sa projektnim partnerima Parkom prirode Hutovo Blato iz Bosne i Hercegovine te **Javnim preduzećem za upravljanje morskim dobrom iz Crne Gore.** Projekt je sufinanciran sredstvima ERDF i IPA II fondova Europske unije. U tijeku je provedba projekta.

U predmetnom razdoblju aktivno se radi na još nekoliko projekata, bilo u ulozi prijavitelja ili kao partner na projektu, pripremaju prijave za natječaje na nacionalnoj ili na regionalnoj razini regionalne, na dnevnoj bazi koordiniraju se poslovi između Odjela za razvoj Grada i JU Makarske razvojne agencije MARA, učestalo se prate aktualni natječaji, kao i najave istih.

* **URBANIZAM I PROSTORNO PLANIRANJE**

**IZDAVANJE POSEBNIH UVJETA I UVJETA PRIKLJUČENJA ZA GRADNJU, ODNOSNO REKONSTRUKCIJU POSTOJEĆIH GRAĐEVINA**

U postupku izdavanje posebnih uvjeta i uvjeta priključenja gradnje izdano ukupno 83 posebnih uvjeta i uvjeta priključenja

**POTVRDE NA GLAVNI PROJEKT**

Uvid u projektnu dokumentaciju – glavni projekt, utvrđivanje usklađenosti glavnog projekta sa posebnim uvjetima i uvjetima priključenja, te traženje naknadnog usklađenja za neusklađene glavne projekte, izdavanje potvrde te protokoliranje i arhiviranje istih. Izdano ukupno 40 potvrda glavnog projekta. Izdana su 3 Rješenja o odbijanju izdavanja potvrda glavnog projekta

**URBANISTIČKI PLAN UREĐENJA NAELJA „Moča“ Makarska**

Završen je postupak ocjene o potrebi strateške procjene te je temeljem dostavljenog Mišljenja Upravnog odjela za zaštitu okoliša, komunalne poslove, infrastrukturu i investicije SDŽ-e donesena Odluka kojom se utvrđuje da nije potrebno provesti stratešku procjenu za UPU-a naselja „Moča“ te je ista dostavljena Ministarstvu prostornog uređenja, graditeljstva i državne imovine za postupak izdavanja suglasnosti na Konačan prijedlog UPU-a naselja „Moča“ te je nakon toga Ministarstvo dostavilo suglasnost i postupak izrade UPU-a naselja „Moča“ je završen.

**IZRADA I DONOŠENJE IZMJENA I DOPUNA PROSTORNOG PLANA UREĐENJA GRADA MAKARSKE**

Za postupak izrade i donošenja Izmjena i dopuna Prostornog plana uređenja Grada Makarske, pokrenut je postupak Ocjene o potrebi strateške procjene utjecaja ID Prostornog plana na okoliš. Zaprimljena su mišljenja nadležnih javno pravnih tijela, propisanih u Odluci i dobiveno je Obvezujuće mišljenje nadležnog upravnog odjela SDŽ-e da za planirani zahvat nije potrebno provesti postupak glavne ocjene prihvatljivosti ID PPUG Makarska za ekološku mrežu te je nakon istih izrađen Nacrt odluke kojom se utvrđuje da za planirane izmjene i dopune nije potrebno provesti stratešku procjenu utjecaja na okoliš, a nakon dobivanja pozitivnog Mišljenja od nadležnog Upravnog odjela SDŽ-e, donesena je i Odluka kojom se utvrđuje da za Izmjene i dopune PPUG Makarska nije potrebno provesti stratešku procjenu.

Izrađen je Prijedlog Izmjena i dopuna PPUG Makarska te donesen Zaključak gradonačelnika o utvrđivanju istog, temeljem kojeg je objavljena javna rasprava u trajanju od 10 dana. Tijekom trajanja javne rasprave održano je jedno javno izlaganje, o kojem se vodio zapisnik i zaprimljeno je 47 primjedbi, koje su nakon isteka javne rasprave dostavljene Izrađivaču ID PPUG Makarska.

**POSTUPAK STAVLJANJA VAN SNAGE UPU-A SPORTSKO-REKREATIVNE ZONE „PLATNO“**

Za navedeni UPU-a zatraženo je očitovanje od nadležnog Ministarstva zaštite okoliša i energetike, Uprave za zaštitu prirode, Zagreb, mišljenje o ocjeni o potrebi strateške procjene ili potrebi strateške procjene za postupak stavljanja izvan snage UPU-a sportsko rekreativne zone Platno, koje nas je svojim dopisom Klasa: 351-03/21-01/1799, UR. Br. 517-05-1-1-21-2, od 14. rujna 2021. g. izvijestilo „da je mišljenje o potrebi provedbe ocjene o potrebi strateške procjene utjecaja na okoliš, odnosno strateške procjene utjecaja na okoliš za postupak stavljanja izvan snage Urbanističkog plana uređenja sportsko-rekreativne zone Platno u Makarskoj potrebno ishoditi od nadležnog Upravnog odjela za zaštitu okoliša, komunalne poslove, infrastrukturu i investicije SDŽ-e“, budući se radi o malom obuhvatu plana lokalne razine. Istodobno, od nadležnih državnih tijela i javno-pravnih tijela navedenih u Odluci o pokretanju postupka stavljanja izvan snage UPU-a sportsko-rekreacijske zone „Platno“ zatraženi su podaci i planske smjernice za postupak stavljanja van snage UPU-a.

Od svih pozvanih nadležnih državnih i javno-pravnih tijela, očitovale su se:

* Hrvatske šume, Uprava šuma podružnica Split: „da stavljanjem izvan snage

UPU-a „Platno“ neće doći do značajnih štetnih utjecaja na šumu i šumsko zemljište te da nemaju posebnih zahtjeva“, i

* HAKOM (Hrvatska regulatorna agencija za mrežne djelatnosti, Zagreb), da

nemaju posebnih zahtjeva.

Kako je paralelno pokrenut postupak Ocjene o potrebi strateške procjene Izmjena i dopuna Prostornog plana uređenja Grada Makarske, a sukladno naputku nadležnog upravnog odjela SDŽ-e, da nije potrebno pojedinačno paralelno voditi postupak ocjene o potrebi strateške procjene, to smo nakon provedene procedure i donošenja Odluke kojom se utvrđuje da nije potrebno provesti stratešku procjenu utjecaja na okoliš IV. Izmjena i dopuna Prostornog plana uređenja Grada Makarske, zatražili i mišljenje nadležnog upravnog odjela SDŽ-e.

**UPRAVNI AKTI IZ PODRUČJA PROSTORNOG UREĐENJA I GRADITELJSTVA**

Upravni odjel za razvoj Grada u djelokrugu svog rada temeljem Zakona o prostornom uređenju (Narodne novine broj 153/13, 65/17, 114/18, 39/19 i 98/19) i Zakona o gradnji (Narodne novine broj 153/13, 20/17, 39/19 i 125/19), a na osnovu Prostornog plana uređenja Grada Makarske (Glasnik Grada Makarske broj 8/06, 16/07, 17/08, 19/09, 3/16 i 9/20) izdaje upravne akte iz područja prostornog uređenja i graditeljstva (građevinske dozvole, lokacijske dozvole, uporabne dozvole, lokacijske informacije, rješenja o utvrđivanju građevne čestice, rješenja o izvedenom stanju, potvrde parcelacijskih elaborata, akte za uporabu građevine, etažiranja, posebne uvjete i uvjete priključenja, ovjeravanja pravomoćnosti dozvola, preslika dozvola i drugo).

U razdoblju od 01.01.2022. do 30.06.2022. godine zaprimljeno je ukupno 506 novih zahtjeva (građevinske dozvole, lokacijske dozvole, uporabne dozvole, rješenja o utvrđivanju građevne čestice, lokacijske informacije i dr.) od kojih 481 zahtjev putem e-dozvole, te 25 ostalih (etažiranja).

U navedenom razdoblju riješeno je ukupno 454 predmeta i to:

- građevinske dozvole – 56 predmeta

- lokacijske dozvole – 9 predmeta

- uporabna dozvola do 1968.g. – 8 predmeta

- uporabna dozvola do 2007.g. – 2 predmeta

- uporabna dozvola – 29 predmeta

- dozvola za promjenu namjene – 2 predmeta

- rješenje o utvrđivanju građevne čestice – 12 predmeta

- parcelacijski elaborati – 9 predmeta

- lokacijska informacija – 141 predmeta

- akti i mišljenja iz područja prostornog uređenja – 5 predmeta

- prijava početka građenja – 38 predmeta

- posebni uvjeti i uvjeti priključenja – 98 predmeta

- rješenja o izvedenom stanju – 23 predmet

- etažiranje objekata – 22 predmeta

Od ostalih poslova vezanih za izdavanje raznih dokumenata rješavani s razni zahtjevi kao:

- ovjera pravomoćnosti dozvola i prijepisa dozvola,

- dopisi radi obračuna komunalnog i vodnog doprinosa

- pozivi strankama u svim upravnim predmetima

- očevidi u predmetima izdavanja rješenja o izvedenom stanju, građevinskim dozvolama, uporabnim dozvolama, lokacijskim dozvolama, etažiranju i drugim aktima.

**NAKNADA ZA ZADRŽAVANJE NEZAKONITO IZGRAĐENIH ZGRADA U PROSTORU**

U predmetom razdoblju izdano je 12 rješenja o naknadi za zadržavanje nezakonito izgrađenih zgrada u prostoru.

**KOMUNALNI DOPRINOS**

U predmetnom periodu Upravni odjel za razvoj Grada izvršio je obračun i izdao ukupno 44 rješenja o komunalnom doprinosu u ukupnom iznosu od 5.611.064,98 kn, što uz dodatni popust od 15% iznosi 5.483.107,77 kn.

**KOMUNALNA NAKNADA, NAKNADA ZA UREĐENJE VODA, SPOMENIČKA RENTA I DR.**

U predmetnom razdoblju obračunato je i izdano:

* 546 rješenja komunalne naknade, stambeni i poslovni dio, u ukupnom iznosu 4.890.346,41 kuna, od čega zaduženje za poslovne prostore iznosi 3.253.040.13 kuna, a za stambeni dio zaduženje iznosi 1.637.306,28 kuna
* 493 rješenje naknade za uređenje voda, za stambeni i poslovni dio, u ukupnom iznosu 3.970.396,06 kuna, poslovni dio iznosi 2.322.321,48 kuna, a stambeni dio iznosi 1.648.074,58 kuna.
* obračunato je i izdano 1 rješenje spomeničke rente u ukupnom iznosu 1.723,80 kuna. Rješenja o obvezi plaćanja spomeničke rente, u pravilu, donose se u drugom polugodištu, budući većina poslovnih prostora rade uglavnom sezonski u kojem slučaju se onda spomenička renta obračunava po danima, odnosno za razdoblje u kojem poslovni subjekt posluje.
* izdano je 9 računa za parking u ukupnom iznosu 2.730,00 kuna.

Rješenja komunalne naknade i naknade za uređenje voda su kuvertirana i poslana obveznicima. Uz uplatnice komunalne naknade i naknade za uređenje voda, za stambeni i poslovni dio (cca 9600 kuverti) obveznicima su poslane i izjave kojima obveznici daju suglasnost da im se ubuduće računi/zaduženja šalju putem elektroničke pošte. Sva rješenja komunalne naknade i naknade za uređenje voda su složena u registratore s pripadajućim dostavnicama.

Po zaprimanju žalbi na rješenja o komunalnoj naknadi i rješenja o spomeničkoj renti cjelokupni spisi, s obrazloženjem donesenih rješenja, su prosljeđivani Splitsko-dalmatinskoj županiji na nadležno rješavanja.

U predmetnom razdoblju radilo se na ažuriranju baze podatka obveznika komunalne naknade i naknade za uređenje voda (stambeni i poslovni dio) te spomeničke rente, a ista se nadopunjavala i novima obveznicima (cca 300 novih obveznika), za koje financijsko zaduženje za komunalnu naknadu za stambeni i poslovni dio iznosi 109.583,45 kn. Podaci o novim obveznicima dobiveni su iz rješenja o komunalnom doprinosu u postupcima legalizacije, ugovora o kupoprodaji, rješenja o nasljeđivanju, pretraživanjem zemljišno-knjižnih izvadaka i dr.

**RJEŠENJA O ODOBRENJU ZA KORIŠTENJE JAVNIH POVRŠINA – RAZNO (ZAHTJEVI, DOPISI, PROKOPI I SL.)**

U predmetom razdoblju pisano je odgovoreno (dopis ili email) na cca 403 predmeta, a radi se o raznim odobrenjima, dopisima, rješenjima, prokopima i sl.

**KONCESIJSKA ODOBRENJA**

Na temelju Plana upravljanja pomorskim dobrom na području Grada Makarske za 2022. godine i Javnog poziva za podnošenje zahtjeva za davanje koncesijskih odobrenja na pomorskom dobru na području Grada Makarske za 2022. godinu zaprimljeno je ukupno 35 zahtjeva za davanje koncesijskih odobrenja, od čega je, Vijeće za davanje koncesijskog odobrenja na pomorskom dobru Grada Makarske odobrilo 22 zahtjeva, 4 zahtjeva su povućena, a 9 je odbijeno.

**AUTO TAKSI DOZVOLE**

Na temelju Pravilnika o obliku, sadržaju i visini naknade za izdavanje dozvole za obavljanje autotaksi prijevoza na području Grada Makarske te predanim zahtjevima u predmetnom razdoblju Grad Makarska je izdao ukupno 17 autotaksi dozvola.

* **ODSJEK PROMETNOG I KOMUNALNOG REDARSTVA**

Reorganizacijom gradske uprave Odsjekza poslove izvješćivanja - Gradski centar Osejava Makarska i **Odsjek komunalnog i prometnog redarstva spojeni su u jedan odsjek – Odsjek prometno komunalnog redarstva.**

U navedenom periodu komunalno-prometni redari pratili su stanje komunalnog reda na području grada Makarske, nadzirali javni red i mir u djelokrugu ovlasti sukladno Zakonu te obavljali nadzor u preuzetim predmetima sukladno pozitivnim pravnim normama Republike Hrvatske po kojima su ovlašteni postupati.

Samostalno su vodili prekršajne predmete od početka do kraja te uredno vodili internu knjigu zapisnika.

Sukladno tome ovaj Odsjek je izdao 83 obavezna prekršajna naloga, od kojih su 23 naloga plaćena po izdanom prekršajnom nalogu, prisilno naplaćeni ili naplaćeni po pravomoćnoj sudskoj presudi, dok 74 naloga čekaju pravomoćnost ili su upućeni Financijskoj agenciji na prisilnu naplatu.

Ukupno je izrečeno kazni u visini od 159.100,00 kuna i 17.600,00 kuna na ime troškova vođenja prekršajnog postupka.

Kroz sustav Pazigrad izdano je 840 obavijesti o počinjenom prekršaju sukladno Zakonu o sigurnosti prometa na cestama, u ukupnom iznosu od 335.400,00 kuna te 721 upozorenje za one koji su prometni prekršaj počinili prvi put.

U nadzoru komunalnog reda na području grada, ukupno je sastavljeno 177 zapisnika i bilješki koje su proslijeđene nadležnima službama na postupanje, u većini slučajeva Pogonu za obavljanje komunalnih djelatnosti. Slučajevi koji zahtijevaju hitno postupanje, komunalni redari su telefonski prosljeđivali nadležnim službama za postupanje, te postupanja bilježili kroz dnevna izvješća voditelju kao i izrečene hitne mjere i upozorenja izdana u usmenom obliku.

Nadzorni centar prometno komunalnog redarstva zaprimio je ukupno telefonska poziva 8144 poziva. Od ukupnog broja telefonskih dojava i poziva najznačajniji su: 44 poziva vezano za Civilnu zaštitu, 257 javni red i mir, 632 komunalni red, 98 cestovni promet, 84 vezano za probleme sa električnom mrežom, 178 za spuštanje stupića po odobrenjima, 47 ugrožavanje sigurnosti i 118 vezano za video nadzor.

Na sve navedene dojave komunalno-prometni redari redovito su izlazili te po potrebi postupali sukladno odlukama Grada i zakona RH.

Komunalno-prometni redari su nadzirali korištenje pomorskog dobra, prosljeđivali informacije pročelniku te imali dva uklanjanja, jedno dobrovoljno, drugo prisilno prema istom korisniku.

Obavljani su nadzori nad posjednicima kućnih ljubimaca (pasa) sukladno ovlastima iz Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama te je naređeno sedmorici posjednika da pse označe mikročipom na zakonom propisan način.

Sa javnih površina je ukupno uklonjeno 11 ukopanih rampi te 9 mobilnih stupića sa lancima.

Prilikom nadzora javnih površina i plaže, sukladno Zakonu, privremeno je oduzeto 15 prijenosnih frižidera sa ukupno 221 kukuruza u klipu i 15 metalnih hvataljki, 104 krafne i 6 PVC košara za prehrambene artikle, 3 visoka stola, 32 ležaljke te još 19 raznih odjevnih artikala.

Komunalno-prometni redari su izvršili mjerenja odobrenih javnih površina na području grada Makarske te sastavljali zapisnike po raznim osnovama iz Odluke o davanju na korištenje javnih površina Grada Makarske.

Redovito su praćene promjene korisnika poslovnih prostora na području grada po pitanju obveze plaćanja komunalne naknade i spomeničke rente. Po potrebi su provjeravali podatke o vlasnicima stanova i obiteljskih kuća po pitanju obveze plaćanja poreza na kuće za odmor.

Za vrijeme održavanja manifestacija u sklopu gradskih događanja i održavanja priredbi brinuli o stanju javnog reda i mira i komunalnog reda.

Komunalno-prometni redari su povremeno i po potrebi (po pozivu voditelja) nadzirali tržni red na Gradskoj tržnici.

Prilikom izvođenja javnih radova osiguravao se prostor i mjesto izvođenja radova kao i nadziralo samo izvođenje radova te se vodile potrebne evidencije.

1. **POGON ZA OBAVLJANJE KOMUNALNIH DJELATNOSTI**

* **ODRŽAVANJE JAVNIH ZELENIH POVRŠINA**

Stalna košnja, zaljevanje, dosadnja i dohranjivanje zasađenih i travnatih površina, održavanje vanjskog dijela Gradskog groblja Sv. Križ u Makarskoj, održavanje drvoreda i stabala ( palme, murve i dr.) u gradu,održavanje parkova, ostalih - zelenih površina u gradu i na gradskoj plaži sa naglaskom na rezidbu krošnji borova (šet. dr. Franje Tuđmana), tretiranje stabala palmi u cilju zaštite od crvene palmine pipe u suradnji sa tvrtkom ID 90.

Tijekom nevedenog perioda za gore navedene radove ukupno je utrošeno:  
 - pelargonium zonale v 11…………… 800 kom  
 - peralgonium pelatum v1…………… 750 kom  
 - tagetes erecta v9……………………. 720 kom  
 - ageratum v9 ………………………... 720 kom  
 - ružmarin…………………………….. 210 kom  
 - slak……………………………………470 kom  
gnojiva, plodna zemlja:   
 - NPK 8 NF15…………………………..100 kg  
 - Klasman 70 lit………………………...42 kom

* **ODRŽAVANJE JAVNIH POVRŠINA I OBJEKATA**

Tijekom navedenog razdoblja služba za održavanje javnih površina – tehnička služba obavila je poslove na redovitom održavanju javnih površina, objektima u vlasništvu Grada Makarske kao i ostaloj gradskoj infrastrukturi.

* **POSLOVI ORGANIZIRANJA I NAPLATE PARKIRANJA**

**Prihodi po mjesecima za 1. polugodište 2022.g.:**  
siječanj – 253.731,49 kuna    
veljača - 218.249,00 kuna   
ožujak - 283.046,12 kuna   
travanj - 309.453,43 kuna

svibanj - 339.957,32 kuna   
lipanj - 1.233.213,50 kuna   
**UKUPNO: 2.637.650,86 kuna ( prihod uvećan za 1.059.853,48 kn u odnosu na isto razdoblje 2021. godine).**

1. **FINANCIJE, PRORAČUN I NAPLATA POTRAŽIVANJA**

Upravni odjel za financije, proračun i naplatu potraživanja obavlja poslove koji se po dinamici obavljanja mogu svrstati u kontinuirane (dnevne), periodične i povremene poslove.

Kontinuirani poslovi odjela su praćenje zakonskih propisa iz svog djelokruga, vođenja knjigovodstvene evidencije svih poslovnih promjena na imovini i obvezama u analitičkim evidencijama, glavnoj knjizi i dnevniku knjiženja, praćenje ostvarivanja proračunskih prihoda i rashoda, praćenje ostvarivanja plana proračuna prema svim proračunskim klasifikacijama (ekonomska, programska, organizacijska, izvori, funkcijska) blagajničko poslovanje, praćenje likvidnosti i predlaganje prioriteta u plaćanju obveza. U ove poslove spadaju i poslovi platnog prometa, praćenje naplate prihoda, kao i provođenje mjera prisilne naplate za prihode na koje se primjenjuje Opći porezni zakon. Među ove poslove možemo svrstati i usklađivanje evidencija s kupcima (obveznicima), dobavljačima i proračunskim korisnicima, kao i usklađivanje analitičkih evidencija s računima glavne knjige.

U periodične poslove spadaju obračun plaće i drugih dohodaka, obračun poreza na dodanu vrijednost, tromjesečni i godišnji financijski izvještaji, konsolidirani financijski izvještaji, polugodišnji i godišnji izvještaj o izvršenju proračuna, izvješća o stanju zaduženosti i utrošku sredstava za decentralizirane funkcije osnovnog školstva, statistička godišnja izvješća i ostala izvješća na temelju posebnih propisa.

**I.** Kontinuirani (dnevni) poslovi obavljeni u ovom razdoblju iskazani su u nastavku:

U poslovne knjige evidentirano je 1143 ulaznih računa i 90 izlaznih računa za naknade čije se zaduživanje ne provodi direktno kroz program KOMIS (komunalni doprinos i naknada za zadržavanje nezakonito izgrađenih zgrada u prostoru). Provedeno je 246 knjižnih zapisa-ispravaka (vezanih za poništenje rješenja i obračunatih kamata, obračuna popusta za pravovremeno plaćanje), 54 knjižnih zapisa-terećenja za obračun PDV u slučajevima kad se obveza plaćanja poreza na dodanu vrijednost prenosi na Grad Makarsku , 143 terećenja za troškove prisilne naplate i 20 knjižna zapisa ispravka ili odobrenja na dobavljačima.

Napravljeno je 2503 rješenja poreza kuće za odmor, 307 izlaznih računa za zakup prostora, 5, za zakup gradskog zemljišta , 72 za najamnine za gradske stanove te 49 izlaznih računa za ostale refundacije

Napravljeno je 754 uplatnica i 161 isplatnica u glavnoj blagajni, te 30 uplatnica i 42 isplatnica u pomoćnoj blagajni (porto).

Kroz blagajnu je naplaćeno 450.341,55 kn prihoda od čega se 129.689,78 kn odnose na komunalnu naknadu, 180.858,99 kn na porez na kuće za odmor, 125.473,04 kn na naknade za uređenje voda, 11.767,83 kn na prodajno mjesto na tržnici, 2551,91 kn na otkup stanova sa stanarskim pravom.

Izvršene su 245 isplata stipendija, 105 naknada za djecu koja ne pohađaju vrtić, 43 naknade pomoći za novorođenu djecu te 11 jednokratnih socijalnih novčanih pomoći, 1 pomoć za ogrjev, 16 naknada prijevoza Makarska- Zagvozd( KBC), 320 naknada troškova prijevoza redovnim studentima, 47 naknada troškova prijevoza srednjoškolcima, 1 isplata naknade za medicinski potpomognutu oplodnju, 82 naknade za podstanarstvo, 56 naknada za troškove stanovanja sve po rješenjima izdanim temeljem pravilnika o socijalnoj skrbi.

Pripremljeno je i provedeno 45 kompenzacija.

Izvršen je obračun i isplata za 48 ugovora o djelu i 14 ugovora o autorskom honoraru.

Redovno su se obavljali poslovi platnog prometa (plaćanje obveza po ispostavljenim ulaznim računima), isplaćivane naknade građanima, donacije udrugama građana i prijenosi sredstava proračunskim korisnicima za plaće, materijalne troškove i ostale rashode prema njihovim zahtjevima.

Naplaćena naknada za uređenje voda redovito se uplaćivala na račun Hrvatskih voda.

Prije unosa podataka u knjigovodstvenu evidenciju obavljala se formalna kontrola (likvidatura) dokumentacije.

Ažurno su se evidentirale sve transakcije u analitičkim evidencijama: evidenciji dugotrajne imovine i sitnog inventara, evidenciji potraživanja i obveza, knjizi ulaznih računa, knjizi izlaznih računa, evidenciji primljenih i danih vrijednosnih papira, evidenciji primljenih i danih jamstava u garancija, evidenciji primljenih kredita i zajmova kao i izvanbilančnim evidencijama: evidencije potencijalnih obveza i potraživanja po osnovi sudskih postupaka.. Usklađivala su se stanja s kupcima i dobavljačima.

Kontinuirano se pratilo stanje naplate gradskih poreza i naknada, te su se provodile mjere za njeno poboljšanje.

U tu svrhu je poslano 365 poreznih ovrha. Od toga se, 35 ovrha na komunalni doprinos, 33 ovrha za spomeničku rentu, 39 ovrhe na porez za JPP a 258 ovrha na komunalnu naknadu.

Broj poslanih opomena je 1504 poslano za ukupno dugovanje po knjigovodstvenoj kartici (komunalnu naknadu, naknadu za uređenje voda, spomeničku rentu i ostale prihode, porez kuće za odmor, porez na JPP i zakup).

**II.** Periodični poslova obavljeni u ovom razdoblju su:

* Obračuni kamata (godišnji i povremeni obračuni),
* Godišnji obračun amortizacije osnovnih sredstava
* Priprema i dostava knjigovodstvene dokumentaciju Povjerenstvu za popis imovine i obveza
* Zaključna knjiženja (zatvaranje računa glavne knjige),izračun rezultata poslovanja (kraj poslovne godine), zakonska korekcija rezultata poslovanja
* Otvaranje početnih stanja poslovnih knjiga (početak poslovne godine) u analitičkim evidencijama i glavnoj knjizi
* Izrada Financijskog izvještaja za razdoblje 01.01.-31.12.2021. godine (PR-RAS, Obveze, BIL, RAS-Funkcijski, PVRIO, Bilješke),
* Izrada Konsolidiranog financijskog izvještaja za razdoblje 01.01.-31.12.2021. godine (PR-RAS, Obveze, BIL, RAS-Funkcijski, PVRIO, Bilješke),
* Popunjavanje i dostava Upitnika o fiskalnoj odgovornosti za 2021. godinu, analiza podataka na temelju kojeg je gradonačelnik dao Izjavu o fiskalnoj odgovornosti za 2020. godinu i izrada Plana otklanjanja slabosti i nepravilnosti.
* Izrada Financijskog izvještaja za razdoblje 01.01-31.03.2022.god.,
* Izrada Godišnjeg izvještaja o izvršenju proračuna Grada Makarske za 2021. g. (detaljna analiza financijskog poslovanja Grada i proračunskih korisnika, priprema materijala za Gradsko vijeće, dostava izvještaja Ministarstvu financija i Državnom uredu za reviziju)
* Izrada tromjesečnih izvještaja o stanju zaduženosti, danim jamstvima i suglasnostima (IZJ obrazac) i dostava Ministarstvu financija
* Evidentiranje i praćenje potpisanih ugovora koji su dostavljeni u Upravni odjel za financije i proračun
* Godišnji izvještaj o investicijama u dugotrajnu imovinu (Obrazac INV-P)
* Obračun i isplata plaća zaposlenicima Grada Makarske, naknada vijećnicima i članovima povjerenstava, naknada osobama na stručnom osposobljavanju, ugovora o djelu, autorskih honorara te izrada s tim povezanih izvještaja Poreznoj upravi, HZZO i Državnom zavodu za statistiku (obrasci JOPPD, RAD, zahtjevi za refundaciju naknade za bolovanje)
* Izrada JOPPD obrazaca za ostale isplate (socijala, stipendije i sl.)
* Izrada mjesečnih obračuna PDV-a (PDV-obrazac) i dostava Poreznoj upravi, usklađenje i ispravci PDV-obrazaca prema uputi Porezne uprave zbog obveze usklađivanja s PPO-obrascima izdavatelja računa kod prijenosa porezne obveze,
* Usklađivanje evidencije obveza i potraživanja po vrstama (mjesečno),
* Provedba formalne i suštinske kontrole računa koji se odnose na Upravni odjel za financije i proračun,
* Praćenje realizacije projekata financiranih iz pomoći i pomoći EU: praćenje realizacije zahtjeva za nadoknadom sredstava (ZNS), evidentiranje primljenih predujmova, dostava podataka i dokumentacije nadležnom odjelu za potrebe pripreme ZNS-a i provođenje projekata,
* Izvještaji o korištenju proračunske pričuve,
* Ustrojavanje evidencije i izrada tabele za praćenje statusa sudskih sporova prema podacima pravne službe koji su sastavni dio bilješki uz financijska izvješća.
* Izrada izvještaja o radu UO za financije i proračun za razdoblje srpanj-prosinac 2021. godine.
* Usklađivanje rashoda proračunskih korisnika po izvorima,

**III.** Povremeni poslovi koji su se obavljali u ovom razdoblju su:

* Izdavanje raznih potvrda na zahtjev zaposlenika, građana, obrtnika i trgovačkih društava
* Izdavanje potvrda o nepostojanju dospjelog duga prema Gradu Makarskoj za pravne i fizičke osobe za potrebe prijave na natječaj, za ostvarivanje prava na oslobađanje plaćanja poreza na javne površine, komunalne naknade i zakupa, te za ostvarivanje prava na pomoći iz područja socijalne skrbi.
* Analiza utroška po izvorima financiranja s posebnim naglaskom na utrošene pomoći,
* Usklađivanje stanja duga iz prethodnih godina sa obveznicima po ugovorima o otplati stanova za stanarskim pravom, na temelju preuzetih podataka od „Stambenog gospodarstva“ d.o.o. Makarska
* Priprema i dostava knjigovodstvene dokumentacije Povjerenstvu za popis imovine i obveza Pogona

**IV.** Pratili su se zakonski propisi i vezano za neke specifične situacije kontaktiralo nadležne institucije i savjetničke kuće za mišljene u njihovom provođenju.

**STANJE NOVČANIH SREDSTAVA**

Na dan 30.06.2022. godine stanje novčana sredstva (na žiro računu i u blagajni) iznosilo je 46.770.831,13 kn.

1. **OPĆI POSLOVI I IMOVINA GRADA**

* **JAVNA NABAVA**

U navedenom razdoblju ukupno **26 postupaka nabave**, vrijednosti više od **18 mil kn + PDV,** odnosno sveukupno nešto više od 22,5 mil kn. **Najznačajniji postupci nabave** su svakako

* *Opremanje Dječjeg vrtića Zelenka* (ukupno 3 ugovora: namještaj i didktička oprema - 1.594.161 kn + PDV, kuhinja i praonica rublja - 273.000,00 kn + PDV, informatička i el.oprema – 113.280,00 kn, sveukupno 1.980.441,00 kn + PDV),
* *Sanacija pomoćnog nogometnog igrališta na GSC* (1.834.060,00 kn + PDV),
* *Adaptacija puta u Kotišini* u okviru Projekta ''ePATH'' (819.585,00 kn + PDV),
* *Nabava pametnih spremnika za odvojeno prikupljanje otpada i kompostera* (633.700,00 kn + PDV) koja je sufinancirana od Fonda za zaštitu okoliša i energetsku učinkovitost RH. Također, sukladno Zakonu o javnoj nabavi u navedenom periodu provođeni su, od strane Društva arhitekata Split, a u suradnji s Gradom Makarskom, arhitektonski natječaji za izradu idejnog rješenja uređenja i urbane opreme gradske Rive te Peškere, nakon kojih će uslijediti provođenje postupaka javne nabave za izradu kompletne projektnedokumentacije potrebne za realizaciju (sveukupna procijenjena vrijendost arhitektonskog natječaja i javne nabave za usluge projektiranja za Rivu iznosi 1.546.868,70 kn + PDV, a za Peškeru 2.526.724,62 kn + PDV).
* Konačno, za istaknuti je i da je ugovorena izrada *Izvedbenog projekta Kuće Sunca* (127.900,00 kn + PDV), čime će u potpunosti biti kompletirana projketno-tehnička dokumentacija potrebna za izgradnju iste.

Priprema postupaka nabave koji će se provoditi u narednom periodu, primjerice za kupnju energetski učinkovitih vozila, izradu katastra zelenih površina, za prijevoz učenika osnovnih škola, za nabavu radnih bilježnica za učenike osnovnih škola ili za nabavu biljnog i popratnog materijala za projekt sadnje 100 stabala za 2022.godinu.

Nastavak realizacije nekoliko većih ugovora o javnoj nabavi iz ranijeg perioda, a unutar kojih su zaključivani aneksi osnovnih ugovora i obavljanje druge radnje sukladno zakonskim i podzakonskim odredbama (primjerice za Izgradnju Dječjeg vrtića Zelenka, za uređenje dječjeg igrališta na plaži ili rekonstukciju Trga Hrpina). Izrada Plana nabave Grada Makarske za 2022., sukladno Proračunu Grada za 2022. godinu. Izrada i objava izmjena i dopuna Plana nabave za 2022. godinu (ukupno 11 izmjena i dopuna).Vođenje i osvježavanje Registra ugovora o javnoj nabavi i okvirnih sporazuma na Elektroničkom oglasniku javne nabave Narodnih novina, sukladno Zakonu o javnoj nabavi, a temeljem dostavljenih podataka od strane nadležnih upravnih odjela. Izrada statističkog izviješća o javnoj nabavi za 2021. godinu te objava istog kroz sustav Elektroničkog oglasnika javne nabave RH.

Reguliranje zakonskih obveza vezanih za sprječavanje sukoba interesa u javnoj nabavi, kako za dužnosnike, tako i za službenike koji sudjeluju u postupcima nabava (priprema i potpisivanje izjava, objava na službenoj stranici Grada, evidentiranje u dokumentacijama o nabavi). Sudjelovanje na edukacijama, programima izobrazbe i redovitim usavršavanjima u području javne nabave nužnim za obnavljanje Certifikata u području javne nabave (2 programa redovitog usavršavanja u trajanju od 8 sati), sudjelovanje na edukcijama vezanim za digitalizaciju gradske uprave te zasebnom modulu e-javna nabava.

Rad na projektima u kojima smo ostvarili pravo na vanjsko sufinanciranje EU, Fonda za zaštitu okoliša i energetske učinkovitosti ili pojedinih ministarstva, poput ''Robofutura'', ''ZAŽELI u Makarskoj'', ''ePATH –Put endema'', ''Energetska obnova zgrade javne namjene sa svojstvom kulturnog dobra na adresi Šetalište Svetog Petra 4 u Makarskoj'', '''Izrada Akcijskog plana energetski održivog razvitka i prilagodbe klimatskim promjenama – SECAP'', ''Nabava komunalne opreme'', ''Nabava energetski učinkovitih vozila'', ''Projekt razvoja pametnih i održivih rješenja i usluga –Izrada katastra zelenih površina'' itd.. (sudjelovanje na sjednicama Povjerenstva za provedbu projekta; sudjelovanje na sastancima i komunikacija sa projektantima, izvođačima, nadzorom; komunikacija i sastanci s provedbenim tijelima; rad na planovima nabave, priprema i provođenje postupaka javne i jednostavne nabave, sortiranje i skeniranje kompletne dokumentacije vezane za postupke nabave te dostava provedbenim tijelima).

* **GRADSKO VIJEĆE**

U predmetnom razdoblju je održano ukupno **4 sjednice** Gradskog vijeća Grada Makarske u ukupnom trajanju 19 sati i to:

1. 6. sjednica Gradskog vijeća Grada Makarske održana 28. siječnja 2022. godine putem Zoom aplikacije s ukupno 10. točki dnevnog reda
2. 7. sjednica Gradskog vijeća Grada Makarske održana 18. veljače 2022. godine putem Zoom aplikacije s ukupno 4. točke dnevnog reda
3. 8. sjednica Gradskog vijeća Grada Makarske održana 14. travnja 2022. godine putem Zoom aplikacijes ukupno 9. točki dnevnog reda
4. 9. sjednica Gradskog vijeća Grada Makarske održana 27. svibnja 2022. godine u gradskoj vijećnici s ukupno 15. točki dnevnog reda

Za potrebe održavanja gore navedenih sjednica su pripremljeni pozivi, dostavljeni materijali, po završetku sjednica sastavljeni izvadci iz zapisnika za slanje akata na kontrolu u nadležna središnja tijela državne uprave, sastavljeni zapisnici i ostalo potrebno.

Sjednice Gradskog vijeća dakle dostava materijala i glasovanje se obavlja putem aplikacije e-sjednice u koju se redovno po završetku sjednica postavljaju materijali koji su kao konačni nakon rasprave na sjednici izglasani i usvojeni u odnosu na predložene materijale po točkama dnevnog reda.

S obzirom da se dio sjednica zbog COVID-a održavao putem ZOOM aplikacije za potrebe održavanja istih bilo je potrebno osigurati tehničku podršku i pružiti potrebnu pomoć vijećnicima kojima je bila potrebna.

U ovom razdoblju uređeno je i objavljeno 15 Glasnika Grada Makarske.

**Radna tijela Gradskog vijeća**

Za potrebe rada Gradskog vijeća i pripremu sjednica bilo je potrebno održavanje sjednica radnih tijela Gradskog vijeća i to:

1. 4. sjednice Odbora za izbor i imenovanje održane 25. svibnja 2022. godine
2. 2. sjednice Odbora za statutarno-pravna pitanja održana 26. svibnja 2022. godine

* **MJESNA SAMOUPRAVA**

Nakon što su u prosincu 2021. godine konstituirana vijeća mjesnih odbora na području grada Makarske (M.O. Istok-Dugiš, M.O. Bidol-Vrpolje, M.O. Centar, M.O. Plaža-Sinokoša, M.O. Bili brig-Gorinka, M.O. Ratac-Zelenka i M.O. Veliko Brdo) u izvještajnom periodu je pojačana aktivnost rada samih odbora.

Pa je shodno navedenom izvršena primopredaja prostora M.O. Ratac-Zelenka na adresi Lička 4, također je M.O. Veliko Brdo koji se nalazi na lokaciji stare škole u Velikom Brdu osigurana informatička oprema za rad.

Za potrebe komunikacije s građanima predsjednicima mjesnih odbora je uz elektroničku poštu, putem koje im se građani mogu neposredno obratiti, su osigurani i postavljeni na području mjesnih odbora poštanski sandučići za zaprimanje prijedloga građana.

S predsjednicima mjesnih odbora se redovito komunicira bilo osobno, bilo telefonski, bilo elektroničkom poštom i kao rezultat toga rada i aktivnosti predsjednika i članova mjesnih odbora na terenu u kvartovima u Grad Makarsku je **zaprimljeno 37 raznih dopisa i zapisnika sa ukupno 118 zahtjeva i prijedloga.** Većina zahtjeva i prijedloga koji su zaprimljeni se odnosi na komunalnu problematiku (regulacija prometa, sanacija šahti, uređenje nogostupa, postavljanje/sanacija horizontalne i vertikalne signalizacije, održavanje/izgradnja dječjih igrališta, hortikulturno uređenje i sl.) Prijedlozi i zahtjevi su proslijeđeni nadležnim službama na postupanje (Upravni odjel za razvoj Grada, Komunalno redarstvo, Pogon za obavljanje komunalnih djelatnosti, Odbor za gospodarski razvoj, prostorno planiranje i promet). Dio zahtjeva je prema povratnim informacijama iz navedenih službi riješen, dio se provodi a dio koji zahtjeva veća materijalna sredstva i ishodovanje raznih akata će se riješiti kroz naredno razdoblje nakon što se uplane u proračunske programe.

* **RADNI ODNOSI**

Sukladno Odluci o ustrojstvu i djelokrugu upravnih tijela Grada Makarske („Glasnik Grada Makarske“, br. 21/21 i 1/22) u mjesecu ožujku donesen je Pravilnik o unutarnjem redu i načinu rada gradske uprave Grada Makarske („Glasnik Grada Makarske“, br. 4/22, 9/22 i 15/22) koji je iziskivao donošenje novih rješenja o rasporedu i rješenja o stavljanju na raspolaganje za sve službenike i namještenike gradske uprave Grada Makarske.

Sukladno novom ustrojstvu i novim rješenjima o rasporedu bilo je potrebno reorganizirati cjelokupnu kadrovsku evidenciju u smislu organizacije službenika po novim odjelima i radnim mjestima.

U navedenom razdoblju su provedeni i raspisani sljedeći oglasi i natječaji:

1. Poništen natječaj za prijam u službu višeg stručnog suradnika za prostorno uređenje i graditeljstvo – vježbenika u Upravnom odjelu za prostorno uređenje i graditeljstvo
2. Poništen natječaj za prijam u službu referenta za poslove pisarnice i arhive u Uredu gradonačelnika
3. Oglas za prijam u službu djelatnika na parkingu kontrolora-sezonski 2 izvršitelja na određeno vrijeme
4. Oglas za prijam u službu djelatnika na parkingu kontrolora-sezonski 4 izvršitelja na određeno vrijeme
5. Javni natječaj za prijam u službu višeg stručnog suradnika pri Upravnom odjelu za razvoj Grada-zaduženog za urbanizam i prostorno uređenje, te zaštitu okoliša – vježbenika 1 izvršitelj na određeno vrijeme
6. Javni natječaj za prijam u službu višeg savjetnika pri Upravnom odjelu za razvoj Grada-zaduženog za geodeziju 1 izvršitelj na neodređeno vrijeme
7. Javni natječaj za prijam u službu višeg stručnog suradnika pri Upravnom odjelu za razvoj Grada-zaduženog za urbanizam i prostorno uređenje, te zaštitu okoliša – 2 izvršitelj na neodređeno vrijeme
8. Javni natječaj za za prijam u službu višeg stručnog suradnika pri Upravnom odjelu za razvoj Grada-zaduženog za komunalno gospodarstvo – vježbenika 1 izvršitelj na određeno vrijeme

Po provedenim oglasima i natječajima su izrađeni i pripremljeni privtemenim pročelnicima svi potrebni akti od imenovanja povjerenstava, obavijesti o provođenju testiranja kandidata, konačnih rješenja o prijmu i rasporedu, obavijesti kandidatima koji su podnijeli molbe ali ne ispunjavaju uvjete raspisanih oglasa i natječaja, obavijesti kandidatima koji nisu primljeni i odrađena procedura prijava HZMO i HZZO. Za natječaje pod rednim brojem 7. i 8. su pripremljena rješenja o poništenju navedenih s obzirom da prijavljeni kandidati nisu pristupili testiranju.

U izvještajnom razdoblju s osnove odlaska u mirovinu i smrtnog slučaja zaključen radni odnos za ukupno 5 službenika i namještenika gradske uprave i Pogona za obavljanje komunalnih djelatnosti.

Također je sukladno Ugovoru o prijenosu gospodarske cjeline između Grada Makarske i Makarskog komunalca d.o.o. s danom 30. lipnja 2022. godine zaključen radni odnos za djelatnike/namještenike Službe održavanja, Službe za hortikulturu i Gradske tržnice, koje su inače bile sastavni dio Pogona za obavljanje komunalnih djelatnosti. Radni odnos je zaključen za ukupno 20 djelatnika navedenih službi. Za potrebe prijenosa radnih odnosa prikupljene su suglasnosti djelatnika koji su prešli u Makarski komunalac, očitovanje sindikata, zaključeni radni odnosi i prijave HZMO i HZZO i predana potrebna dokumentacija Makarskom komunalcu.

Pripremljeni su podatci i zaključak za isplatu Uskrsnice službenicima i namještenicima Grada Makarske za 2022. godinu.

U navedenom razdoblju su u više navrata temeljem zahtjeva Upravnog odjela za financije, proračun i naplatu potraživanja održavani sastanci Komisije za tumačenje kolektivnog ugovora za zaposlene u Gradskoj upravi Grada Makarske a vezano za primjenu i tumačenje odredbi u svezi obračuna putnih troškova i otpremnine. Shodno navedenim zahtjevima Komisija je donijela 3 zaključka koji su pripremljeni i dostavljeni Upravnom odjelu za financije, proračun i naplatu potraživanja.

* **IMOVINSKO-PRAVNI ODNOSI I GRADSKE NEKRETNINE**

Novom organizacijskom podjelom poslova među upravnim odjelima ovaj upravni odjel preuzeo je poslove vezane za poslovne prostore. Izvršena je inventura poslovnih prostora i ostalih nekretnina prema registru nekretnina i popisu preuzetog od Upravnog odjela za komunalne djelatnosti (ovo vezano za stanove i poslovne porstore). Imenovano je radno tijelo sa zadatkom popisa poslovnih prostora i utvrđivanja njihovog statusa. U suradnji s Imovinsko pravnom službom Splitsko – dalmatinske županije, Ispostava Makarskana temeljem našeg traženja utvrđeno je koje se nekretnine vode u postupku bivšim vlasnicima te time utvrdili status Grada Makarske nad istima.

Izvršen je kataloški popis poslovnih prostora i stanova uz pomoć aplikacije INFOKARTE, radi se o aplikaciji koja se trajno mora održavati i popunjavati. U samom periodu evidencije poslovnih prostora preuzet je prostor ispod mosta Ul. Stjepana Ivičevića koji je koristila Srednje strukovne škole za praktičnu nastavu. Prostor je preuzet i ispražjen, škola je zadržala dio prostora, preuzeti prostor se renovira za nesmetanu uporabu.

Grad Makarska po prvi puta uredio je prostor Gradske arhive po pravilima Državnog arhiva i to cca.50m² na adresi Trg Tina Ujevića. U navedeni prostor arhivirana je građa koja se odnosila na prostorno plansku dokumentaciju i nalazila se u arhivi Splitsko - dalmatinske županije u TC sv. Nikola, te manji dio arhivske građe ostalih Upravnih odjela. Za potrebe uređenja navedenih prostorija trebalo je niz tehničkih radnji, a potom i administrativnih. Pripremljeni su akti potrebni za valjano čuvanje pismena za što se dobila potvrda od Državnog arhiva Split. Trenutno se provodi digitalizacija akata vezanih za prostorno planske dokumente u suradnji s Ministarstvom prostornog uređenja, graditeljstva i državne imovine.

Podnjeti su zahtjevi za darovanje nekretnina u vlasništvu RH –Ministarstv prostornog uređenja, graditeljstva i državne imovine:

1. Zemljište zapadno od Glavice (Spomenik palima u NOB-u ), 294/2 K.O. Makarska-Makar
2. Zahtjev za davanjem na korištenje 4 stana u zgradi Ulica Gradišćanskih hrvata
3. Zemljište sjeverno od Groblja sv.Križa – čest zem 303 K.O. Kotišina
4. Zahtjev za davanje na uporabu – zgrada Kalalarga 4 – bivše odmaralište ŠINVOZ Zrenjanin –komunikacija
5. Odrađen dio imovinsko-pravnih poslova koji se odnosi na geodetske elaborate, zahtjeve za formiranje građevinskih čestica i slično izvršeno 78 različitih uvida u geodetske elaborate.

**IZVLAŠTENJA**

ŠIBENSKA ULICA –ročište 01.06.2022. – za dvije nekretnine u obuhvatu ceste saslušane stranke, australski državljani –očekuje se donošenje rješenja – preostala za riješit čest.zem. suvlasništvo MIGROS d.o.o. i dr. – saslušanje punomoćnika obitelji Kim Stenning, Augustin Alač 14.07.2022. u 13,00 sati

Cesta predio Volicija – rekonstrukcija – I faza od INA stanice do objetka Apfel d.o.o. u izgradnji – komunikacija sa Skalina d.o.o. – očekuje se izdavanje Lokacijske dozvole i izrada parcelacijskog elaborata

**NERAZVRSTANE CESTE - KOMUNALNA INFRASTRUKTUKRA**

1. Ul kipara Meštrovića – odbijena provedba u zemljiš.knjizi – kontaktirao geodeta – elaborat ispravljen –

Sastanak sa stanarima zgrade S-4 – odvjetnice Alemani i Štrbac Agić 10.05.2022. u 13,00 sati

Sastanak sa stanarima kuća preko puta S-4 – odvjetnica Minja Lalić 10.05.2022. 14,00 sati

1. Baranjska ulica – odbijena provedba elaborata – kontakatirana Infokarta radi ispravke –elaborat ispravljen i predan na uknjižbu
2. Prolaz Ivana i Ilije Despota –Odluka vijeća – komunalna infrastruktura
3. Pomoćno nogometno igralište GŠC – Odluka vijeća – komunalna infrastruktura
4. Lulićeva ulica sastanci sa Okmažić Davorom, Trigonometar d.o.o. Grad

**ZEMLJIŠNOKNJIŽNI POSTUPCI**

* Uknjižba prava vlasništva – pomoćno nogometno igralište GŠC – Odluka Vijeća o proglašenju komunalne infrastrukture javnim dobrom u općoj uporabi -

**Pojedinačni ispravni**

1. Spoj Zrinsko-frankopanska – D8 – Zemljište vlasništvo F.I.V.E.S. – Podnio prijedlog - očevid zakazan za 03.10.2022.
2. Zgrada Grada - podnio prijedlog – očekuje se zakazivanje ročište
3. Dječji vrtić Veliko Brdo - Prijedlog podnijeli Konzum d.d. i Grad Makarska –postupak u tijeku – očevid 05.04.2022. - očekuje se provedba parcelacijskog elaborata
4. Provedba parcelacijskog elaborata Dječji vrtić u izgradnji - predio Požare
5. Provedba parcelacijskog elaborata – projekt spoj Kotiške i D8

**POSTUPCI POVEZIVANJA KNJIGE ZEMLJIŠNE KNJIGE I KNJIGE POLOŽENIH UGOVORA**

1. Zgrada ul A.Starčevića Marineta 1, 3, 5 – pristup na ročište 24.05. i 30.06. 2022. i
2. Zgrada čest zem 202 K.O. Makarska-Makar – Obala kralja Tomislava 2 – ročište 21.04.2022.
3. Zgrada čest zem 177/1 K.O. Makarska-Makar – Kačićev trg – Ljekarna – ročište 21.04.2022.

**KATASTAR**

**I** Pribavljanje isprava; izvadaka, prerisa, povijesnih izvadaka, uvjerenja o vremenu kad je izgrađen objekt, za sve projekte koje vodi Grad ishođenje potrebnih isprava (katastarskih izvoda, prerisa, identifikacija )

**II**

1.. geodAnte Radman – pribavljanje geodet.podloge za Odluku gradskog vijeća –

2. geod Ante Radman - uvid u geodet.elaborat – građ.čest. Toni Milunović, Umac – utvrđenje međe – očevid na licu mjesta

3. geod Ante Radman – očevid na licu mjesta, nerazvrstana cesta V.Brdo – Žlib, na dijelu gdje graniči s restoranom Panorama

4. geod Karlo Ribičić – elaborat Milan Baškovića – zemljište koje Grad namjerava kupiti od M.Baškovića – radi greške u elaboratu isti povučen kod katastra – geodet Ribičić ispravlja isti.

* **POSTUPCI ZASTUPANJA GRADA**

**Školska knjiga d.d. Zagreb** protiv Grada Makarska radi isplate 443.028,75 kn s p.p. radi naknade za uređenje poslovnog prostora na Trgu A. Kačića Miošića ( bivše Borovo), ročište održano na dan 12. 01. 2022. godine.

Napomena: Tužba odbijena u cijelosti – tužitelj izjavio žalbu – Grad na žalbu odgovorio.

**Anela Židić** protiv Grada Makarska radi isplate 106.601,26 kn na ime razlike plaće koju je manje primala zbog razriješenja s dužnosti ravnateljice dječjeg vrtića, ročišta održana na dan 19. siječnja, 2. ožujka, 17. ožujka i 28. travnja 2022. godine.

Napomena : Tužba usvojena za iznos od 59.957,13 kn s kamatama - Grad izjavio žalbu.

**Jujnović d.o.o.** protiv Grada radi utvrđenja prava vlasništva na dijelu č.z. 154/1, 154/2, 157/1 i č.zgr. 155, K.o. Kotišina, ročište održano na dan 19. siječnja 2022. godine.

Napomena : Tužba pravomoćno ODBAČENA jer je na tim česticama zemljišta Jujnović d.o.o. već uknjižen, dok je u odnosu na č. zgrade 155 njegova ranija tužba za utvrđenje prava vlasništva pravomoćno ODBIJENA, te mu je odbijen i prijedlog za dopuštenje revizije.

**Marija Batinić** protiv Grada Makarska i Republike Hrvatske kao suvlasnika, svaki za 1/2 dijela, radi utvrđenja prava vlasništva i ispravka uknjižbe na č.z. 1165/1 K.o. Makarska-Makar koja je u naravi obrađeni maslinjak, ročišta održana na dan 24. siječnja i 14. veljače 2022. godine.

Napomena : Tužba usvojena – Grad priznao presudu jer je presudu priznala i Republika Hrvatska zastupana po Općinskom državnom odvjetništvu.

**Mira Glučina** protiv OŠ Stjepan Ivičević radi isplate na ime naknade štete zbog povrede na radu, ročišta održana 24. siječnja, 16. 0žujka i 26. travnja 2022. godine.

Napomena : Tužbeni zahtjev je usvojen za iznos od 40.150,00 kn, dok je njezin zahtjev za isplatu kamata od 7. 09. 2011. godine odbijen - Grad uložio žalbu u ime OŠ Stjepan Ivičević – Žalbu uložila i tužiteljica Mira Glučina.

**Grad Makarska protiv Svemira Puharića** radi poništenja ugovora o isplati naknade za proširenje ulice Nikole Tesle, ročište održano 26. siječnja 2022. godine.

Napomena : Postupak za poništenje ugovora pokrenut je iz razloga što je Svemir Puharić, pozivajući se na taj ugovor, pokrenuo ovrhu iskapanjem asfaltnog sloja i nogostupa ulice Nikole Tesle radi povrata zemljišta koje mu je plaćeno, te posebno iz razloga što su odredbe tog ugovora protivne Zakonu o prostornom uređenju i gradnji.

**Zdenka Kovačić Tubić** ( ex Dragoslav Kovačić ) protiv Grada, radi uknjižbe na dijelu nogostupa ulice Petra Krešimira IV koji je ušao u njihovu građevinsku česticu, ročišta održana na dan 2. veljače, 11. ožujka i 19. travnja 2022. godine.

Napomena : Tužba odbijena u cijelosti – Tužiteljica Zdenka Kovačić Tubić izjavila žalbu, Grad na žalbu odgovorio.

**Goran Čović, Kažimir Čović i dr**., radi isplate naknade za oduzeto zemljište ( zemljište koje je bilo oduzeto radi izgradnje stambenih zgrada na predjelu „ Istok „) - upravni postupak se vodio po Zakonu o izvlaštenju, ročište održano 11. veljače 2022. godine.

Napomena : Strankama je isplaćena naknada na temelju pravomoćnog rješenja Splitsko – Dalmatinske županije - Upravnog odjela za imovinsko pravne poslove, ukupno u iznosu od 207.685,48 kuna.

**Anđelko Radalj i dr.** protiv Grada Makarska, radi utvrđenja prava vlasništva i uknjižbe

( zemljište u Kotiškoj ulici ), ročište održano 1. ožujka 2022. godine, ročište održano 16. ožujka 2022. godine.

Napomena : Sud donio rješenje po kojem se tužba smatra povučenom – Tužitelji izjavili žalbu.

**Petar Rizmondo** – upravni postupak koji se vodi po Zakonu o naknadi za imovinu oduzetu za vrijeme jugoslavenske komunističke vladavine, ročište održano 16. ožujka 2022. godine.

Napomena : Ne postoji mogućnost naturalne restitucije jer se radi o nekretninama koje su davno privedene namjeni za koju su bile oduzete.

**Sanja Hasandedić** protiv Grada i Splitsko – Dalmatinske županije,, upravni spor radi poništenja poreznih rješenja Grada Makarske, ročište održano 18. ožujka 2022. godine.

Napomena : Presudom upravnog suda u Splitu tužba usvojena, te su poništena Rješenja Splitsko – Dalmatinske županije i Grada Makarske - Grad podnio Žalbu Visokom upravnom sudu.

**Desanka Bogdanić i Mirko Beroš** – upravni postupak koji se vodi po Zakonu o naknadi za imovinu oduzetu za vrijeme jugoslavenske komunističke vladavine, ročište održano 30. ožujka 2022. godine.

Napomena: Zahtjev stranaka odnosi se na hotelsko zemljište na kojem su izgrađeni objekti hotela Rivijera.

**Bobis d.o.o. Split** protiv Grada Makarska, radi utvrđenja prava vlasništva i uknjižbe (poslovni prostor u palači Tonoli ), ročište održano 11. svibnja 2022. godine.

Napomena : Raspravljanje zaključeno, objava presude zakazana za dan 21. srpnja 2022. godine.

**M**.**Mito d.o.o. Makarska** protiv Grada Makarska, radi isplate – povrata ovršenog novčanog iznosa od cca 140.000,00 kn, ročište održano 8. lipnja 2022. godine.

Napomena : Raspravljanje u tijeku – slijedeće ročište zakazano za dan 1. rujna 2022. godine.

**Auto-haus ( njemačko osiguranje ) i Goran Šumelj** protiv Grada Makarska i Hrvatskih cesta d.o.o., radi naknade štete na vozilu, ročište održano 23. lipnja 2022. godine.

Napomena : Povodom žalbe tužitelja predmet je vraćen na ponovno suđenje u dijelu u kojem je tužba bila odbačena u odnosu tužitelja sa sjedištem u Njemačkoj.

**Grad protiv Tončika Drašković i dr**. radi utvrđenja prava vlasništva i uknjižbe – postupak prekinut radi smrti tuženika**-**

**Grad protiv SICCUS d.o.o.** –radi utvrđenja prava vlasništva i uknjižbe zemljišta na Dugišu

„Rupa“ –očekuje se II° odluka

**ŽELJKO PAVLINOVIĆ protiv Štefanije Uvodić i Grada Makarska** – radi utvrđenja ništavosti ugovora o kupoprodaji stana - postupak miruje – nemogućnost saslušanja svjedoka

**ŽELJKO PAVLINOVIĆ protiv Ivanka Rebića i Grada Makarska** – radi utvrđenja ništavosti ugovora o kupoprodaji stana - očekuje se poziv za raspravu;

**DRŽISLAV PAVIĆIĆ – postupak protiv Grada, HEP-a** - radi naknade štete – rasprava odgođena – uputio žalbu protiv I° presude

**Grad protiv VUČAK MARIJANA**– podnio tužbu glavnog miješanja – radi uknjižbe prava vlasištva – dio Šilobadovićeve ulice – očekuje se odluka Suda;

**ROMANA d.o.o. protiv Grada radi isplate** –postupak okončan Sudskom nagodbom

**Julija Efendić Milunović** – **smetanje posjeda** ročište 02.08.2022.

**Tužba Matko Stipičević** – postupak miruje

**Julija Efendić – radi povrata** u prijašnje stanje ( II tužba istog tužitelja ) odgovorio na tužbu – očevid na licu mjest 04.02.2022.

**Hrvatska protiv Grada** – radi utvrđenja čest.zem. 1743 – pristup na ročište 19.07., 28.09. i 25.11. 2021. – predmet raspoređen drugom sucu (Draženu Ujeviću, Stalna služba Imostski )

**VULETIĆ-Z d.o.o**. – osiguranje dokaza 28.09.2021. – zaprimio vještvo –očekuje se odluka Suda po Vještvu

**GRAD protiv MISERICORDIA d.o.o**. – radi isplate – dostavio podnesak – zakup poslovnog prostora

**NIKO GLAVINA protiv Grada** – radi utvrđenja i uknjižbe – pristupio na ročište 30.09. – okončano

**Nadbiskupija SM protiv Grada i Abacus d.o.o.** – radi utvrđenja i uknjižbe – OKONČANO

**Grad protiv Šarić Marko – Prolaz Ivana i Ilije Despota** – radi utvrđenja i uknjižbe – postupak miruje – provedba Odluke o proglašenju – komunalna infrastruktrua

**Grad protiv Ljubice Selak** – zemljište OŠ o P.Perice – očekuje se zakazivanje ročišta

**Grad protiv Vjekoslava i Davor Čović** – radi utvrđenja prava vlasništava (ul P.Svačića)

**Osiguranje dokaza Promet d.o.o.** , ODO, požarni put Osejava – STP (stanica za tehnički pregled ) vozila

**Tužba Mirka Vuletić protiv Grada** – Lištun- radi utvrđenja vlasništva – odgovor na tužbu

**MISERICORDIA d.o.o. protiv Grada** radi nemogućnosti provedbe ovrhe – odgovor na tužbu

**RH ODO Makarska i JVP Makarska (zastupa je Grad )** - pravo služnosti požarni put – očevid na licu mjesta 29.06.2022. 11,15 h

**Josipović Ljiljana protiv Grada** radi utvrđenja i uknjižbe

**Puharić Romo protiv Grada** radi utvrđenja i uknjižbe

**PREKRŠAJNI POSTUPAK**

* Plaža Osejava – nasipanje građevinskim materijalom

**Ostali podnesci ( ugovori – sporazumi – potvrde – mišljenja)**

**Ugovor** između Grada Makarske i Apfel d.o.o. o suradnji u vezi izgradnje i korištenja sportsko kulturnog centra na Voliciji,

**Sporazum** o raskidu ugovora o zakupu poslovnog prostora u Kalalarga 10, sklopljen između Grada i Zorana Pavlinovića,

**Sporazum** o uređenju međusobnih odnosa kod provedbe zahvata rekonstrukcije ulice Put Volicije, sklopljen između Grada i Ivice Mrkušića,

**Sporazum** o suradnji na realizaciji projekta kuće Sunca,

**Sporazumi** o obročnoj otplati komunalnog doprinosa sklopljena između Grada i GTO d.o.o. Makarska,

**Pisano tumačenje** čl. 54. Kolektivnog ugovora vezano za obračun i isplatu putnih troškova,

**Odluke gradonačelnike** o naknadi štete na vozilu (za Romeo Čagalj i Pero Raguž ),

**Potvrde** o otplaćenosti stana na kojima je postojalo stanarsko pravo ( više potvrda ),

**Ugovor** o suradnji sklopljen s Franjevačkom provincijom Presvetog otkupitelja, vezano za otvaranje i rad Malakološkog muzeja Franjevačkog samostana u Makarskoj,

**Aneks ugovora** o kupoprodaji sklopljen između Grada Makarske i Vinc-Mornar d.o.o.,

**Ugovor** o pristupanju dugu sklopljen između Grada s jedne strane i Lirima Seadinija i društva Food Stori 2022 d.o.o.,s druge strane,

**Sporazum** o obročnoj otplati duga sklopljen između Grada i Tade Andreića - zakupnika s Peškere,

**Sporazum** o obročnoj otplati duga sklopljen između Grada s jedne strane i Ante i Paške Matića, kao nasljednika Marijana Matića, s druge strane,

**Ugovor** o pravu služnosti prolaza sklopljen između Grada s jedne strane i Splitsko – Makarske nadbiskupije i društva Antoine d.o.o., s druge strane,

**Ugovor** o suradnji između Grada Makarske i Sveučilišta u Splitu, vezano za Preddiplomski studij hoteljerstva i gastronomije u Makarskoj,

**Ugovor** o prijevozu putnika na relaciji Makarska – Veliko Brdo – Makarska, sklopljen za razdoblje od 1. siječnja do 30. lipnja 2022. godine, s Femili bus d.o.o. Makarska,

**Potvrde – očitovanja** Ministarstvu hrvatskih branitelja u vezi stambenog statusa podnositelja zahtjeva za rješavanje stambenog pitanja,

KLASA: 023-05/22-03/9

URBROJ: 2181-6-01-22-1

Makarska, 26. rujna 2022.g.

Gradonačelnik

dr.sc. Zoran Paunović,v.r.