Na temelju članka 55. Statuta Grada Makarske (Glasnik Grada Makarske 3/21), Gradonačelnik Grada Makarske, dana 16. studenog 2022. godine, donosi

**ZAKLJUČAK**

**o utvrđivanju Prijedloga** **Odluke o izmjeni Odluke o komunalnim djelatnostima koje se obavljaju na temelju koncesije na području Grada Makarske**

**Članak 1.**

Utvrđuje se Prijedlog Odluke o izmjeni Odluke o komunalnim djelatnostima koje se obavljaju na temelju koncesije na području Grada Makarske KLASA: 363-02/18-20/9, URBROJ: 2181-6-05-01-22-6.

**Članak 2.**

Predlaže se Gradskom vijeću Grada Makarske usvajanje Odluke o izmjeni Odluke o komunalnim djelatnostima koje se obavljaju na temelju koncesije na području Grada Makarske.

**Članak 3.**

Ovaj Zaključak stupa na snagu danom donošenja.

KLASA: 363-02/18-20/9

URBROJ: 2181-6-05-01-22-5

Makarska, 16. studenog 2022. godine

Gradonačelnik

dr.sc. Zoran Paunović,v.r.

Na temelju članka 44. stavak 2. Zakona o komunalnom gospodarstvu (Narodne novine br. 68/18, 110/18 i 32/20) te članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_\_ sjednici održanoj dana \_\_\_\_\_\_\_\_\_\_\_\_2022. godine, donosi

**ODLUKU**

**o izmjeni Odluke o komunalnim djelatnostima koje se obavljaju   
na temelju koncesije na području Grada Makarske**

Članak 1.

U Odluci o komunalnim djelatnostima koje se obavljaju na temelju koncesije na području Grada Makarske (Glasnik Grada Makarske, br. 21/18) u članku 2. stavku 1. briše se točka 2., a točka 3. postaje točka 2.

Članak 2.

Ova Odluka o izmjeni Odluke o komunalnim djelatnostima koje se obavljaju na temelju koncesije na području Grada Makarske stupa na snagu osmog dana od dana objave u Glasniku Grada Makarske.

KLASA: 363-02/18-20/9

URBROJ: 2181-6-05-01-22-6

Makarska, \_\_\_\_\_\_\_\_\_\_\_\_\_\_\_ 2022.g.

PREDSJEDNICA GRADSKOG VIJEĆA

Gordana Muhtić, dipl.iur.

Obrazloženje

Člankom 21. Zakona o komunalnom gospodarstvu (Narodne novine br. 68/18, 110/18 i 32/20) propisano je da su komunalne djelatnosti one djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti te djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave.

Člankom 44. stavkom 1. citiranog Zakona propisano je da se koncesijom može steći pravo obavljanja komunalnih djelatnosti i pravo korištenja komunalne infrastrukture radi obavljanja slijedećih komunalnih djelatnosti:

1. pružanja usluge parkiranja na uređenim javnim površinama i u javnim garažama

2. pružanja usluga javnih tržnica na malo

3. komunalnog linijskog prijevoza putnika

4. obavljanja dimnjačarskih poslova

5. održavanja javne rasvjete.

Nadalje stavkom 2. istog članka propisano je da predstavničko tijelo jedinice lokalne samouprave u skladu s ovim Zakonom odlukom određuje komunalne djelatnosti koje se obavljaju na temelju koncesije.

S obzirom da je prijedlogom Odluke o izmjeni i dopuni Odluke o povjeravanju obavljanja komunalnih djelatnosti predviđeno da se obavljanje komunalnog linijskog prijevoza putnika povjeri na obavljanje Makarskom komunalcu d.o.o., potrebno je, u tom smislu, prethodno izmijeniti Odluku o komunalnim djelatnostima koje se obavljaju na temelju koncesije na području Grada Makarske na način da se iz iste briše komunalni linijskiprijevoz putnika.

Komunalni linijski prijevoz putnika povjerio bi se Makarskom komunalcu d.o.o. koji je dugogodišnji pružatelj i drugih javnih usluga, što osigurava mogućnost boljeg korištenja i obavljanja komunalnog linijskog prijevoza putnika te učinkovitost i ekonomičnost u ostvarivanju i ovog javnog interesa, kroz uslužnu komunalnu djelatnost trgovačkog društva Makarski komunalac d.o.o.

Slijedom svega naprijed navedenog, predlaže se Gradskom vijeću usvajanje predložene Odluke o izmjeni Odluke o komunalnim djelatnostima koje se obavljaju na temelju koncesije na području Grada Makarske.

Gradonačelnik

dr.sc. Zoran Paunović